Pεrang Nuklear Hampir Berlaku Di Cuba

Dunia pernah digemparkan dengan peristiwa yang berlaku pada Oktober 1962 yang boleh dianggap hampir-hampir dapat mencetus p3-rang nuklear antara Amerika Syarikat, Soviet dan Cuba semasa P3-rang Dingin.

Hal ini kerana Soviet telah membangunkan dan menempatkan peluru berpandu berkuasa Nuklear di Cuba. Kegusaran Amerika Syarikat semakin tinggi terhadap rancangan blok Komunis ini kerana faktor jarak dan lokasi antara negara Cuba dengan Amerika Syarikat hanya 144KM saja.

turut didorong permusuhan Amerika Syarikat-Rusia sejak tamat p3-rang Dunia ke-2 pada tahun 1945 menghangatkan kembali perseteruan antara dua buah negara.

Maka tak hairan kenapa Amerika Syarikat sangat ‘panik’ sehingga selama 13 hari juga politik dan ketenteraan antara negara terbabit berada dalam kancah konflik.

Krisis ini berlaku semasa era Presiden John F. Kennedy(1917-1963) apabila A.S mengesan kehadiran peluru berpandu berkuasa nuklear itu di sebuah Pulau yang terletak di Cuba, dan bertindak membuat sekatan di laut bagi menghentikan kemasukan kapal-kapal Soviet yang membawa lebih banyak bekalan ket3nteraan.

Kehadiran peluru berpandu berkuasa nuklear berpotensi mengancam keselamatan negara, justeru ramai orang bimbang dunia berada di ambang p3rang nuklear.

Kebimbangan Cuba terhadap ancaman menjadi kenyataan apabila sekumpulan pemberontak yang dilatih oleh CIA mendarat di Pigs Bay/Teluk Babi. Namun s3rangan itu berjaya ditumpaskan oleh angkatan bers3njata Cuba.

Walau bagaimanapun, krisis sudah dapat dielakkan ketika A.S bersetuju dengan tawaran pemimpin Soviet, Nikita Khrushchev (1894-1971) untuk mengalih keluar peluru berpandu dari Cuba. sebagai ganti  Amerika Syarikat turut berjanji untuk tidak meny3-rang Cuba. Kennedy juga secara senyap bersetuju untuk menarik keluar peluru berpandu A.S dari Turki

Nikita Khrushchev – Setiausaha Agung Parti Komunis Soviet

Amerika Syarikat Mengesan Peluru Berpandu Di Cuba

Setelah pemberontak Kiri Sosialis-Marxism berjaya menggulingkan diktator dan merebut kekuasaan di negara kepulauan Caribbean itu, pada tahun 1959  pemimpin revolusi kiri, Fidel Castro (1926-2016) menjalinkan hubungan dengan Soviet Union.

Di bawah pimpinan Fidel Castro, Cuba secara ekonomi dan ket3n-teraan bergantung pada bantuan Soviet. Selama ini, A.S. dan Soviet dan sekutu masing-masing terlibat dalam P3-rang Dingin (1945-91).

Tambahan pula, dua buah negara yang selama ini masih berada dalam zon ‘konfrontasi’ menyaksikan selepas Amerika Syarikat melakukan penerbangan pengintipan, kapal terbang U-2 diterbangkan oleh Mejar Richard Heyser sehingga melewati kawasan Cuba pada tanggal 14 Oktober 1962.

Lanjutan daripada itu A.S mendapati bahawa peluru berpandu balistik jarak jauh SS-4 Soviet/R-12 Dvina sedang dibangunkan di pulau tersebut.

Ancaman Baru kepada A.S.

Kegelisahan Amerika Syarikat terhadap rancangan Kesatuan Soviet itu mendesak tindakan mereka oleh  kerana peluru berpandu yang dipasang begitu dekat dengan daratan A.S. –  cuma 90 batu/144km dari Selatan Florida.

Dari titik pelancaran itu, mereka mampu mencapai sasaran jika dibenarkan beroperasi. peluru berpandu secara asasnya akan mengubah corak persaingan nuklear antara AS dan Kesatuan Soviet, di mana ia telah pun didominasi oleh A.S.

Lantaran itu Nikita Khrushchev mempertaruhkan niat sebenar untuk menghantar peluru berpandu nuklear ke Cuba dengan tujuan untuk meningkatkan kemampuan serangan nuklear negaranya.

Dalam keadaan genting ini Soviet telah lama berasa tidak senang dengan ancaman dari Amerika Syarikat yang mensasarkan senjata nuklear kepada mereka melalui sekutu Amerika di Eropah Barat dan Turki.

Faktor utama lain dalam skim peluru berpandu Soviet ialah hubungan permusuhan antara A.S. dan Cuba kerana Amerika gusar terhadap penerimaan fahaman Komunis oleh mana-mana negara.

Castro dan Khrushchev melihat peluru berpandu itu sebagai kaedah untuk mencegah pencerobohan A.S.

Boleh juga dikatakan bahawa Krisis Peluru Berpandu Cuba ini setaraf dengan Pengepungan Berlin sebagai salah satu konfrontansi besar semasa p3-rang Dingin.

Krisis Tamat

Secara rasmi, pentadbiran Kennedy memutuskan untuk menerima syarat-syarat mesej pertama dan mengabaikan surat Khrushchev kedua sepenuhnya(peluru berpandu di Turki). Namun  pegawai Amerika juga bersetuju untuk menarik peluru berpandu negara mereka dari Turki. Peguam Negara A.S. Robert Kennedy (1925-68) secara peribadi menyampaikan pesanan itu kepada duta besar Soviet di Washington, dan pada 28 Oktober, krisis tersebut akan berakhir.


Perbahasan Asal Usul Empayar Melayu Terhebat Sejarah – Srivijaya

Srivijaya merupakan sebuah Empayar Talassokrasi terbesar yang pernah wujud di alam Melayu. Empayar ini wujud sebagai hegemoni kuasa yang mempunyai seorang maharaja dengan konsep devaraja di antara negara-negara Kedatuan Srivijaya.

Srivijaya wujud selama lebih kurang 600 tahun, sejak permulaan Empayar ini menghantar ufti ke Negara Cina sekitar Tahun 670 M sehinggalah kemundurannya sekitar tahun 1380-an M, setelah Kerajaan China menukar polisi perdagangannya daripada berpusat kepada satu entiti, kepada perdagangan terus dengan negara-negara lain.

Srivijaya telah dilupakan terus dari kamus kerajaan-kerajaan dalam tamadun Melayu, sebelum ditemukan kembali oleh George Coedes pada Tahun 1918. Seorang maharaja Melayu Srivijaya pernah mengutuskan surat kepada Maharaja Sung pada Tahun 1017 dengan menggelarkan dirinya sebagai “Maharaja Kawasan Kelautan.”

Coedes mengemukakan teori mula asal Srivijaya ialah di Palembang, Tenggara Pulau Sumatra. Pada Tahun 1913, Prof. Kern menerbitkan Piagam Kota Kapur dan menganggap Srivijaya pada piaga tersebut ialah nama seorang raja.

Namun begitu, Takakusu yang menterjemahkan karya I-Ching iaitu Nan-hai-chi-kuei-nai fa-ch’uan (Rekod Agama Buddha yang dipraktikkan di India dan Kepulauan Melayu) menyebutkan Srivijaya (Shih-lih-fo-shih) atau Sribhoga menunjukkan Srivijaya ialah nama sebuah kerajaan, bukan seorang maharaja.

Coedes meneruskan pencariannnya dan beliau mencuba menetapkan ibukota Srivijaya di Palembang melalui penulisan Groeneveldt (1876) yang menyatakan bahawa San-fo-ts’i ialah Palembang. Beal (1886) pula menetapkan bahawa Negara Shih-lih-fo-shih terletak di pinggir Sungai Musi berhampiran Kota Palembang.

Penemuan Coedes di atas nama Srivijaya itu menarik perhatian ramai sarjana-sarjana Sejarah terutamanya Sarjana Sejarah dari Belanda yang sebelum ini lebih menumpukan pencarian mereka terhadap sejarah di Pulau Jawa.

Setahun selepas penemuan Coedes, iaitu pada Tahun 1919, Prof. Krom yang dilantik menjadi Dekan di Universiti Leiden menegaskan bahawa Sejarah Jawa juga termasuk di dalam sejarah Raja-raja Sumatra (Srivijaya). Beliau berhujah berdasarkan dapatannya terhadap Prasasti Gandasuli (Tahun 832) di Jawa Tengah.

Sepanjang masa itu, selama 10 tahun, para sarjana sejarah mengikuti sahaja teori Coedes tersebut tanpa sebarang bantahan. Namun begitu, pada Tahun 1929, teori Coedes mula mendapat bantahan daripada Stutterheim yang membantah dengan mengatakan bahawa Srivijaya yang menjadi negara bawahan Jawa, bukan sebaliknya (Srivijaya adalah negara yang mendominasi Pulau Jawa mengikut dapatan Coedes dan Krom).

Krom mengkritik pendapat Stutterheim dan dalam buku Hindoe-Javaansche, Krom menegaskan dapatannya pada Tahun 1913 lebih tepat dan autentik berbanding dapatan Stutterheim.

Pada Tahun 1930, George Coedes menerbitkan karya terbaharu berkaitan dengan Srivijaya iaitu Les Inscriptions Malaises de Crivijaya yang mengkompilasikan semua prasasti-prasasti Srivijaya berbahasa Melayu seperti Prasasti Kedukan Bukit (683), Talang Tuwo (684), Kota Kapur dan Karang Brahi (686).

Namun begitu, Pada Tahun 1933, Dekan Sejarah India iaitu R.C. Majumdar merasa ragu dengan dapatan ibukota Srivijaya bermula di Palembang. Beliau mengemukakan teori bahawa Ibukota Srivijaya ialah di Semenanjung Tanah Melayu semasa kunjungan I-Ching.

Selain itu, terdapat penemuan cincin emas pada Tahun 1932 di Tanjung Rawa, Selinsing, Perak yang bercacahkan nama Cri Visnuvarmasya, yang menjadi pertikaian antara sarjana sama ada nama itu ialah nama Raja Srivijaya (seperti yang ditemui dalam prasasti Ligor) ataupun nama seorang pedagang sahaja. Cincin itu diperkirakan wujud pada kurun ke-5 hingga kurun ke-7M dan kewujudannya menjelaskan lagi teori Srivijaya bermula di Semenanjung Tanah Melayu.

Prof. Nilakanta Sastri pula meragui nama di cincin emas Selinsing itu sebagai nama yang sama dengan Raja Visnuvarman pada Prasasti Ligor. Beliau mendakwa tulisan pada cincin itu mirip dengan tulisan di India Tengah dan mendakwa Sri Visnuvarmasya ialah seorang pedagang dari sana.

Dr. Ch. Chhabra pula menulis pada Tahun 1935 dengan membuat hipotesis cincin emas Selinsing itu mempunyai corak tulisan pada kurun ke-8M dan nama Visnuwarmasya pada cincin itu sama seperti nama Visnuwarman di prasasti Ligor B. Justeru itu, Dr. Ch. Chhabra menganggap bahawa prasasti Ligor A dan Ligor B adalah satu prasasti sahaja, tetapi telah hilang penulisannya (akibat luluhawa atau faktor cuaca).

Ir. L. Moens dalam karyanya, Crivijaya, Yava en Kataha yang ditulis pada Tahun 1937 mengkritik teruk dapatan Prof. Coedes pada Tahun 1918 dan menjelaskan bahawa faktor geografi yang ditulis oleh I-ching dan penulis-penulis Arab menjadikan ibukota Srivijaya mustahil di Palembang, malahan beliau beranggapan bahawa Srivijaya bermula di Pantai Timur Semenanjung Tanah Melayu, kemudian berpindah ke Sumatra Tengah, iaitu di Muara Takus.

Kronik Song menjelaskan bahawa perjalanan selama 4 hari dari Cho-p’o untuk sampai ke Laut, dan belayar selama 15 hari ke arah Barat Laut , seseorang itu akan sampai ke Po-ni, dan 15 hari lagi selepas itu, seseorang akan sampai ke San-fot-si. Moens menegaskan bahawa khabar dari Song ini menjelaskan teori Srivijaya ialah di Pantai Timur Semenanjung.

Selain itu, Abu Zaid pula mengatakan bahawa Ibukota Yawaka menghadap ke arah Negara China. Yawaka atau Zabaq ialah San-fot-si menurut Moens, dan beliau menegaskan San-fot-si ialah Kadaram, yang berbeza daripada Palembang. Setelah San-fot-si mengalahkan Palembang, mereka mengubah kedudukan ibukota mereka ke Muara Takus.

Alasan Moens ialah berikutan rekod daripada I-ching iaitu;

1) Bayang-bayang jam matahari (diwelacakra) tidak menjadi panjang atau pendek pada pertengahan bulan lapan. Jika berdiri pada waktu tengahari, tiada bayang-bayang yang muncul kerana matahari berada tepat pada garis khatulistiwa (Garisan 0 darjah). Kedudukan ini sangat sesuai dengan geografi di Muara Takus.

2) Rekod Chia Tan yang mengatakan sebelah Utara Cih-cih (Selat Melaka), terletaknya Kerajaan Lo-yueh dan di Selatannya terletak Kerajaan Shih-li-fo-shih. Moens beranggapan ia sangat sesuai dengan kedudukan Muara Takus.

3. Ibn Said dan Abdul Fida mengatakan bahawa ibukota Sribuza terletak di muara sungai. Moens mengatakan bahawa muara sungai itu ialah Muara Sungai Kampar yang terletak lebih ke arah barat berbanding muara sungai moden.

Moens juga berhujah dengan kisah rakyat tentang kewujudan Raja Bicau yang namanya adalah gubahan daripada perkataan Srivijaya dan dongeng berkaitan dengan wujudnya Datu Sriwijaya di Kotabaru. Peninggalan kerajaan Srivijaya berupa candi-candi, artifak-artifak dan ekofak masih wujud di Sungai Kampar Kanan dan Batang Mahat.

Prof. R.C. Majumdar juga meragui dapatan Coedes dengan mengatakan bahawa Srivijaya yang berkembang di Sumatra pada kurun ke-8M memperluaskan kekuasaannya ke Ligor. Namun, Srivijaya dikalahkan oleh Kerajaan Jawaka (San-fot-si), dengan San-fot-si ialah Ligor, sebuah kerajaan yang dikuasai oleh Rajakula Sailendra dari India.

Pendapat Prof. Majumdar ini pula dipertikaikan oleh Prof. Nilakanta Sastri dengan asal-usul Rajakula Sailendra yang tidak dapat dipastikan di manakah asal-usul mereka.

Dr Quaritch Wales pada Tahun 1935 mengkritik dapatan Coedes dalam makalahnya, Indian Art and Letters vol. IX no.1 dan menegaskan bahawa ibukota Srivijaya ialah di Chaiya, Pantai Timur Selatan Thailand iaitu di Utara Semenanjung Tanah Melayu. Keadaan ini berikutan daripada penemuan Prasasti Ligor A dan Ligor B yang jelas menerangkan berkenaan dengan nama raja Srivijaya.

Dr. Quaritch Wales menegaskan bahawa Chaiya adalah ibukota Srivijaya dengan penemuan arkeologi yang lebih banyak daripada Palembang dan terdapat Bukit yang bernama Sivicai, yang mirip dengan nama Srivijaya.

Coedes membalas kritikan tersebut dalam jurnal MBRAS Vol. XIV part III. Coedes menggunakan sumber Dinasti Song yang mengatakan bahawa San-fot-si terletak di Palembang. Chao-ju-kua turut mengatakan bahawa San-fot-si terletak di pinggir laut besar dan menguasai perdagangan dari China ke Barat dan sebaliknya.

Dato’ Sir Roland Braddel pula menegaskan kepentingan Funan dalam kajian berkaitan Srivijaya. Roland Braddel menulis berkaitan dengan menempatkan kedudukan sebenar kota-kota yang disebut dalam kronik-kronik Cina seperti Shih-lih-fo-shih, Mo-lo-yu dan Ho-ling. Beliau menempatkan Yavadvipa, Iabadou, Tou-po, Tchou-po, Ye-po-ti di Pantai Barat Borneo, iaitu di Sabah.

Po-li disamakan dengan Brunei, Langkasuka pula diletakkan di Patani. Kedah pula disebut sebagai Chieh-cha, Kia-Tcha, Ko-lo, Ki-To dan Chi-ta. Ho-lo-tan diletakkan di Patani dan Tan-ma-ling disamakan dengan Tambralingga di Tembeling, Pahang. Beliau turut meletakkan Shih-lih-fo-shih di Palembang, Moloyu di Jambi dan Ho-ling di Pantai Barat Kalimantan.

Pendek kata, daripada kajian Coedes pada Tahun 1918 dan Wales pada Tahun 1935 (serta pendapat Moens pada Tahun 1937), terdapat dua pendapat berkenaan dengan asal-usul Srivijaya. Satu di Palembang dan satu lagi di Chaiya atau Ligor.

Perdebatan berkenaan dengan asal-usul Srivijaya ini diteruskan selepas P3rang Dunia Kedua tamat pada Tahun 1945 dengan kritikan Prof. Nilakanta Santri terhadap penemuan Prof. Krom yang menyamakan Minanga Tanvan (dalam prasasti Kedukan Bukit) dengan Malayu. Hubungan Srivijaya-Sailendra turut dipertikaikannnya dan bagaimana sejarawan sebelumnya mengaitkan Balaputradewa sebagai Raja Srivijaya turut menjadi pertikaiannya kerana kekurangan bukti.

Pandangan Sarjana Kontemporari Berkaitan dengan Asal-Usul Srivijaya

Secara umumnya, sarjana masa kini mengikuti teori Coedes dengan menetapkan Palembang merupakan ibukota dan mula asal Srivijaya.

Namun begitu, terdapat beberapa sarjana yang mempertikaikan dapatan Coedes atas faktor rekod-rekod China yang tidak konsisten dan keadaan Palembang yang tidak menjadi kawasan yang strategi dalam trafik lautan dari China ke Barat.

Bahkan, kajian lanjut mendapati Funan merupakan watak penting sebelum wujudnya Srivijaya dengan perkembangan kerajaan-kerajaan di Segenting Kra dan wujudnya laluan Trans-Semenanjung di sana sebelum Selat Melaka menjadi popular.

Kajian lanjut tentang arkeologi di Ban don Tha Phet, Songhkla, Takuapa dan pelbagai tempat lain mendapati wujudnya kawasan yang menjadi laluan di zaman purba melalui sungai-sungai dan ditarik dengan gajah.

Pengkaji Thailand seperti Chand Chirayu Rajani yang mengambil dapatan kajian daripada Sri Lanka yang dikemukakan oleh S. Paranavitana berkenaan dengan Srivijaya. Beliau turut melokalisasikan Srivijaya di Chaiya.

Selain itu. pengkaji lain seperti Prajit P. Prasad menempatkan ibukota Srivijaya di Songkhla, atau lebih tepat lagi di Satingpra.

Selain itu, Dr. Suzuki Takashi juga menulis dalam karyanya berkaitan dengan Srivijaya dengan menempatkan Srivijaya di Chaiya, berdasarkan dapatan kajiannya dalam nama-nama kota yang disalahtafsirkan. Nama kota seperti Ho-lo-tan sebenarnya ialah Kha-la-tan dan Ho-ling sebagai Kha-ling.

Pandangan Penulis

Penulis secara umumnya bersetuju dengan dapatan kajian yang dikemukakan oleh Quaritch Wales. Namun, penulis lebih cenderung untuk bersetuju dengan pandangan Dr. Suzuki yang menegaskan I-Ching tidak pernah mengunjungi Pulau Sumatra dalam perjalanannya. Beliau menempatkan Mo-lo-yu di Selatan Semenanjung iaitu di Kepulauan Riau-Lingga atau Bintan.

Penulis juga cenderung untuk membuat anggapan bahawa Satingpra ialah lokasi yang lebih tepat untuk menggambarkan Kota Fo-she dengan wujudnya tasik yang sangat besar di sana. Ia bertepatan dengan Sejarah Melayu yang mengatakan bahawa Raja Suran membuka Kota yang bernama Bija Negara, yang terdapat tasik yang sangat besar dan bergunung-ganang.

Perdebatan ini masih berterusan hingga ke hari ini. Apa pendapat kalian dalam hal ini?

RUJUKAN:

Slamet Mulyana (2006), Sriwijaya, Yogyakarta, Pertjetakan Arnoldus Ende-Flores.

George Coedes (1964), Asia Tenggara Masa Hindu-Buddha (diterjemahkan ke Bahasa Indonesia oleh Winarsih Partaningrat Ariffin, Jakarta, Kepustakaan Populer Gramedia.

D.G.E. Hall (1955), A History of South-east Asia, London, The Macmillan Press Ltd.

Takashi Suzuki (2019), The History of Srivijaya, Angkor and Champa, Tokyo, Mekong Publishing Co., Ltd.

Prajit P. Prasad (2017), Srivijaya Empire, The Centre was in Songkhla, Thailand, dilayari daripada http://srivijaya2017.blogspot.com pada 10 Mac 2020.


Status Wanita Di Arab Saudi Hari Ini

Tangan yang menghayunkan buaian boleh menggoncangkan dunia. Dalam lebaran sejarah wanita memainkan peranan yang begitu dahsyat sehingga boleh menaikkan sebuah empayar dan ilham.

Siti Khadijah membantu Nabi Muhammad (SAW) sebarkan Islam.

Anna Dalassene berganding bahu bersama Alexius I Comnenus untuk mempertahankan imperialisme Byzantium.

Peranan seberapa kecil mahupun besar Tunku Azizah Aminah pun turut memberikan sedikit sebanyak pengaruh sosial kepada Sultan Abdullah.

Itu kalau berdasarkan konsep makro. Peranan wanita di dunia ini sebenarnya jauh lebih besar.

Ibu-ibu di rumah pun golongan yang hebat juga. Bayangkanlah dalam masa 100 tahun, nama mereka mungkin sudah dilupakan.

Tetapi itu tidak langsung jadi penghalang untuk berk0rb4n demi keluarga.

Arab Saudi mempunyai populasi 33 juta. Dianggarkan 42.45% daripada mereka ialah wanita, golongan yang menghadapi status berlainan berbanding lelaki. Selama 40 tahun institusi Saudi merencanakan mitos-mitos bahawa:

1. Otak wanita tidak mampu memproses maklumat rumit.
2. Amat memalukan bagi seorang perempuan untuk bersembang dengan lelaki di tempat umum.
3. Memandu boleh menyebabkan keguguran atau kecacatan fizikal bagi janin.

Mitos-mitos ini bukanlah propaganda Barat terhadap Saudi. Realitinya memang berlaku.

Sheikh Salih al-Luhaidan ialah seorang agamawan yang pernah menyatakan bahawa pemanduan kereta boleh menyebabkan kerosakan kepada ovary dan pelvis seorang perempuan (Jamjoom, 2013).

Jadi kerosakan ini menyumbangkan masalah fizikal bagi janin.

Seperti yang boleh dibayangkan, Salih dibahan habis-habisan di media sosial dengan tanda pagar #WomensDrivingAffectsOvariesAndPelvises.

Dan Salih bukannya satu-satunya agamawan yang begitu rakus menghina. Saad al-Hijri berpendapat bahawa wanita tidak berhak memandu kerana mempunyai otak yang sentiasa mengecut.

Punca pengecutan otak bagi Saad pun lucu juga. Katanya wanita cukup suka membeli-belah, maka otak pun mengecil dan mengecut (Khomami, 2017). Saad bukanlah seorang agamawan calang-calangan.

Beliau mengetuai barisan fatwa di wilayah Assir. Salih al-Luhaidan pula pernah menjadi Presiden bagi Majlis Kehakiman Negara.

Maka jika orang-orang atasan sebegini melontarkan pendapat berbisa dan tidak tepat, struktur dibawah mereka pun boleh dirungkaikan juga.

Namun Arab Saudi dibawah Raja Salman as-Saud dan Putera Muhammad bin Salman walaupun bergelumangan dengan kontroversi semakin membvru keterbukaan.

Pucuk kepimpinan yang mewarisi kerajaan pasca-Abdullah melancarkan beberapa program untuk mengharumkan nama Saudi di mata dunia.

Melalui Visi Saudi 2030, World Wrestling Entertainment telah mengadakan lima pay-per-view serta house show yang terlalu banyak untuk dikira.

Putera Muhammad juga telah membenarkan kaum wanita memandu (Specia, 2019). Keputusan ini mempunyai kesan yang sangat besar. Wanita sudah tidak lagi perlu mengupah pemandu semata-mata bagi tujuan pengangkutan.

Duit yang lebih boleh digunakan untuk perbelanjaan lain. Membenarkan wanita memandu juga boleh membangunkan sebuah negara, kerana pengangkutan ialah asas kepada segala kejayaan.

Tetapi wanita masih lagi terikat dengan undang-undang guardianship bahawasanya mereka perlu izin keluarga lelaki untuk urusan harian (Coker, 2018).

Permohonan pendidikan dan pekerjaan antaranya memerlukan tandatangan waris lelaki bagi tujuan pengesahan kekeluargaan. Namun status wanita di Arab Saudi bukannya memerlukan keputusan perundangan semata-mata.

Seperti masalah ekonomi di Mesir, pokoknya sudah bergoyang selama 40 tahun. Wanita sudah tidak lagi perlu berkurung di rumah. Bagi yang besar di Saudi, mungkin ia tidak menyusahkan kerana itulah acuan hidup.

Tetapi keluarga-keluarga berpendapatan tengah dan tinggi telah menghantar anak-anak perempuan mereka belajar di luar negara. Maka bila kembali ke tanahair, ia ialah satu kejutan yang sangat mengganggu psikologi.

Perubahan ini tidak pasti bertahan selama mana. Ataupun sejauh mana revolusi perubahan akan menguntungkan wanita – tetapi akhirnya dengan jelas Saudi bersedia untuk dipimpin secara abad ke-21.

RUJUKAN:

Coker, M. (2018, June 22). How guardianship laws still control Saudi women. New York Times. Retrieved from https://www.nytimes.com/2018/06/22/world/middleeast/saudi-women-guardianship.html?module=inline

Jamjoom, M. (2013, September 30). Saudi cleric warns driving could damage women’s ovaries. CNN. Retrieved from https://edition.cnn.com/2013/09/29/world/meast/saudi-arabia-women-driving-cleric/index.html

Khomami, N. (2017, September 23). Saudi cleric banned for saying women’s brains ‘a quarter the size’ of men’s. The Guardian. Retrieved from https://www.theguardian.com/world/2017/sep/23/saudi-cleric-saad-al-hijri-banned-woman-driving-cars-quarter-brain

Specia, M. (2019, June 24). Saudi Arabia granted women the right to drive. A year on, it’s still complicated. The New York Times. Retrieved from https://www.nytimes.com/2019/06/24/world/middleeast/saudi-driving-ban-anniversary.html


Pembantaian Yang Mendedahkan Kebaculan Penjajah Belanda

Umum mengetahui bahawa rempah merupakan antara bahan asli yang begitu besar perananya dalam mempengaruhi perjalanan sejarah dunia. Hal ini dikatakan demikian kerana, bahan asli tersebut mempunyai kegunaan yang amat meluas, antaranya adalah untuk menyedapkan masakan, menyembuhkan penyakit serta bermacam lagi kegunaan lain. Sejak abad ke-17, Kepulauan Nusantara telah menjadi wilayah tumpuan oleh penjajah-penjajah barat bagi mendapatkan bahan ini.

Hal ini menyebabkan, penjajah-penjajah barat seperti Portugis, Belanda dan Inggeris sanggup berkorban berbulan-bulan berlumba dengan berlayar meredah gelora lautan semata-mata ingin merebut bahan yang berharga lagi eksotik itu. Impaknya, perebutan bagi mendapatkan rempah ini telah mengakibatkan tercetusnya siri-siri perbalahan dan konflik sesama mereka.

Catatan sejarah telah menukilkan bahawa juara kepada perlumbaan rempah ini tidak lain tidak bukan ialah Belanda (ada juga pendapat lain mengatakan Portugis dan Inggeris). Hal ini dibuktikan menerusi kejayaan mereka dalam mencengkam sebahagian besar Kepulauan Nusantara yang merupakan pengeluar terbesar rempah pada ketika itu.

Seterusnya, antara peristiwa yang tercetus ekoran kerakusan kuasa-kuasa Eropah sewaktu berebut untuk menguasai perdagangan rempah adalah peristiwa pembantaian Amboyna. Amboyna merupakan sebutan dalam bahasa Inggeris lama yang merujuk kepada Pulau Ambon yang merupakan antara pulau yang membentuk gugusan pulau yang dikenali sebagai Kepulauan Maluku (Indonesia).

Pembantaian Amboyna pula merupakan terma yang merujuk kepada sebuah peristiwa bersejarah yang berlaku pada tahun 1623 di Pulau Amboyna. Peristiwa ini secara ringkasnya merupakan tragedi penyeksaan dan pembunuhan sekitar 20 orang mangsa yang didalangi oleh Belanda. Antara 20 orang yang terbunuh itu termasuklah warga Inggeris, warga Jepun serta seorang Portugis. Tragedi pembantaian ini dipercayai tercetus ekoran paranoid Belanda ke atas Inggeris pada waktu itu.

Latar Belakang

Menurut catatan sejarah, Portugis merupakan penjajah Eropah yang pertama tiba di Pulau Amboyna iaitu pada tahun 1512, setahun selepas mereka menakluk Kota Melaka. Malangnya, Portugis gagal mengawal dan menguasai serta menegakkan kekuasaan mereka ke atas pulau tersebut. Lalu pada tahun 1605, Portugis kemudiaannya telah dihalau keluar oleh Belanda. Bermula saat itulah Belanda mula meletakkan Pulau Amboyna kemas dalam cengkamannya sehinggalah dirampas oleh Jepun sewaktu Perang Dunia Kedua.

Tidak dapat dinafikan bahawa penjajah dan sifat ketamakan seolah-olah merupakan gabungan dua unsur yang tidak dapat dipisahkan. Hal ini juga terpakai ke atas Belanda, perkara ini tampak jelas berikutan usaha mereka yang sedaya upaya berbuat apa sahaja untuk mengekalkan monopoli Belanda dalam perdagangan rempah di Pulau Amboyna serta Kepulauan Nusantara pada waktu itu.

Hal ini dapat dibuktikan apabila Belanda melarang penanaman pokok cengkih di semua pulau-pulau lain yang berada di bawah kekuasaan mereka. Menurut Belanda, hanya Pulau Amboyna sahaja yang boleh keluarkan cengkih, pulau lain tak boleh. Selain itu, Belanda juga melaksanakan dasar perhambaan ke atas penduduk pulau Amboyna sebagai salah satu langkah untuk memaksimukan hasil pengeluaran Belanda, sesiapa yang enggan tunduk dengan Belanda akan dihukum. Disamping itu, Belanda juga dikatakan tidak mahu berkompromi dengan mana-mana kuasa Eropah yang berhajat untuk menduduki pulau berkenaan.

Walaubagaimanapun, usaha mereka untuk mengekalkan monopoli itu tadi sekan-akan tercabar dengan kehadiran orang Inggeris yang dilihat turut berminat untuk merompak kekayaan pulau itu. Sebelum ini, Inggeris pernah menyerang Belanda ketika di Pulau Jawa, namun serangan tersebut berjaya dipatahkan. Oleh yang demikian, jelaslah kehadiran Inggeris di Pulau Amboyna sedikit sebanyak telah melemahkan lutut Belanda.

Pada awalnya, Inggeris dan Belanda bersetuju untuk mengelak daripada terjebak dalam sebarang konflik antara mereka. Persetujuan itu telah diterjemahkan melalui sebuah perjanjian yang dimeterai bersama pada tahun 1619. Di dalam perjanjian tersebut, terdapat isi yang menyebut bahawa Inggeris dan Belanda akan berkongsi hasil pengeluaran rempah di Pulau Amboyna dan pulau-pulau lain disekitarnya. Walaubagaimanapun, perjanjian tersebut dilihat seolah-olah gagal meredakan api ketegangan di antara dua kuasa Eropah ini malah mereka dikatakan saling mencurigai antara satu sama lain.

Paranoid

Pada Februari 1623, seorang pengawal berbangsa Jepun telah ditangkap di atas dakwaan menjalankan pengintipan di salah sebuah kubu pihak Belanda di Pulau Amboyna. Kisahnya dikatakan bermula apabila, pengawal itu bertanyakan kepada pihak Belanda berkenaan soal bagaimana pengawalan dilakukan di kubu tersebut dilaksanakan. Lantas tidak semena-mena dia ditahan akibat bertanyakan soalan itu tadi.

Barangkali soalan itu diajukan kerana dia merupakan seorang pengawal di kubu itu, jadi dia berhak untuk mengambil tahu tentang tempat kerja dia. Namun, disebabkan paranoid yang sedang mengaburi Belanda pada waktu itu, mereka terus menangkap pengawal itu.

Kemudian, pengawal itu disoal siasat dengan kaedah penyeksaan. Pihak Belanda dikatakan telah menyeksa pengawal berbangsa Jepun itu dengan mengikatnya pada bingkai pintu dengan posisi terbuka lalu dinyalakan lilin dibawah kedua-dua belah ketiaknya. Selain itu, Belanda juga menggunakan kaedah penyeksaan ‘waterboard’ sehingga melemaskan tahanan mereka itu.

Akhirnya, selepas diseksa dengan kejam, barangkali pengawal itu sudah tidak bertahan, lalu dia pun buatlah satu pengakuan palsu seperti yang diharapkan oleh pihak Belanda. Pengakuan palsu itu mendedahkan kononnya pengawal berbangsa Jepun itu sedang berkomplot dengan beberapa pengawal Jepun yang lain bersama-sama dengan Inggeris ingin melancarkan sebuah rampasan kuasa bagi menggulingkan pentadbiran Belanda di Pulau Amboyat.

Tidak lama selepas itu, pihak Belanda terus menahan beberapa orang Inggeris yang dipercayai turut terlibat dalam konspirasi rekaan Belanda itu. Orang-orang Inggeris yang ditahan itu dikatakan turut menerima seksaan yang serupa sepertimana pengawal berbangsa Jepun itu tadi. Adapun selepas selesai menyoal siasat, Pihak Belanda telah bertindak membebaskan sebahagian daripada mereka. Namun bagi yang masih ditahan, nasib yang amat buruk bakal menimpa mereka.

Akhirnya pada Pada 9 Mac 1623 baki-baki tahanan yang tidak dibebaskan itu tadi telah didakwa bersalah kerana terlibat dalam konspirasi karut yang dicipta Belanda. Mereka terdiri daripada sepuluh warga Inggeris, Sembilan warga Jepun dan seorang daripada mereka ialah berbangsa portugis. Kesemua mereka telah dijatuhi hukuman pancung.

Pada 1623, iaitu setelah setahun lebih kes ini berlalu, berita mengenai pembantaian ini telah sampai ke England. Hal ini susulan aduan yang dibuat oleh bekas tahanan yang dibebaskan tadi, mereka mendakwa bahawa Belanda menghukum orang-orang yang tidak bersalah. Belanda menghukum mereka dengan bersandarkan pengakuan palsu yang diperoleh hasil daripada seksaan yang dikenakan sewaktu menyoal siasat mereka.

Bahkan kes-kes yang didakwa itu pun merupakan sekadar fantasi yang lahir daripada paranoid mereka terhadap Inggeris. Impaknya, Tragedi pembantaian ini kemudiannya dijadikan antara asbab kepada Inggeris untuk melancarkan perang ke atas Belanda antara 1652 sehingga 1654. Dalam peperangan ini, Inggeris seolah-olah dapat membalas kematian warganya dipancung di Amboyat puluhan tahun yang lalu dengan berjaya mengalahkan Belanda.

Ada banyak buku-buku menarik yang menanti anda di https://shopee.com.my/thepatriotsasia

RUJUKAN:

Barrow, I. J. (2017). The East India Company, 1600/1858 A short history with documents. Hackett Publishing Company, Inc.

Britannica, T. Editors of Encyclopaedia (2016, January 6). Amboina Massacre. Encyclopedia Britannica. https://www.britannica.com/event/Amboina-Massacre

By: Fakhry Harraz


Kenapa Sultan-Sultan Uthmaniyyah Mengahwini Wanita Asing?

Jika anda sering menonton siri televisyen The Magnificient Century yang mengisahkan hubungan cinta dan politik Uthmaniyyah pada zaman Sultan Suleyman Qanuni dengan Hurrem Sultan, anda pasti percaya semua itu dibina atas dasar cinta kan? Hingga ada di kalangan kalian yang menggelar Sultan Suleyman sebagai raja yang tunduk kepada kaum wanita. (kerana zaman Kesultanan Wanita membina pengaruh pada zaman dia)

Sebenarnya ia kurang tepat, benar, Sultan Suleyman terlalu memberi kelebihan kepada wanita hingga dia pernah dikatakan telah disihir oleh Hurrem, tetapi pada sudut yang lain, salah, kerana Sultan Suleyman mungkin satu-satunya Sultan yang memecahkan tradisi Uthmaniyyah dengan mengahwini seorang hamba wanita atau gundik. (Sultan tidak pernah menikahi seorang gundik, peranan gundik hanyalah untuk melahirkan pewaris takhta kepada Sultan).

Tetapi konteks perkahwinan politik tidak semestinya hanya dikawal oleh institusi harem semata-mata, bahkan ia lebih luas daripada itu. Baiklah, sistem perkahwinan politik dikalangan pemerintah Uthmaniyyah boleh dipecahkan kepada tiga kaedah mengikut kesesuaian keperluan waktu itu:

Semasa pembentukan Empayar Uthmaniyyah, pemerintah Uthmaniyyah, sama seperti pemerintah Eropah akan melaksanakan dasar kontrak perkahwinan ketika menjalin hubungan melalui perkahwinan politik dengan anak perempuan pemerintah Kristian.

Isteri Sultan yang beragana Kristian tidak akan dipaksa memeluk Islam. Status mereka ditentukan dengan jelas oleh pengesahan perkahwinan yang ditandatangani oleh ibu bapa atau saudara lelaki bakal suami. Kontrak ini memberikan hak kepada wanita untuk mempertahankan agama mereka, hak mereka untuk menjaga rumah dan aset mereka, dan juga kelebihan pada kedudukan status yang tinggi.

Pada mulanya, budaya perkahwinan sebegini dan hubungan keluarga yang berkaitan diamalkan dengan sangat serius, seseorang tidak boleh menganggapnya hanya sekadar satu manifestasi penghinaan, kerana kedua-dua pihak dinasti atau keluarga yang terlibat biasanya akan memperoleh keuntungan politik bersama, bahkan para hamba wanita yang melahirkan zuriat untuk Sultan juga diberi keistimewaan tertinggi di harem.

Seiring dengan perubahan zaman, dengan meningkatnya ketidakseimbangan dalam kemampuan ketenteraan Empayar Uthmaniyyah dan negara-negara Kristian di Balkan, mereka menjadi sebahagian dari tekanan politik. Namun, ini tidak bermaksud mereka akan meninggalkan prinsip-prinsip kontrak perkahwinan politik.

Keruntuhan Empayar Byzantium pada 1453 dan negara-negara Balkan menyebabkan mereka menarik diri dari polisi kontrak perkahwinan politik antara Sultan dengan wanita Kristian, dan kemudian, pengunduran diri sepenuhnya dari pengesahan perkawinan. Selepas penakl*kan Balkan dan Asia Kecil, Uthmaniyyah seolah-olah telah kehilangan arah tuju mereka.

PERKAHWINAN MENGIKUT KESESUAIAN SEMASA

Budaya perkahwinan politik dikalangan empayar monarki silam di mana seorang raja atau putera akan mengahwini puteri-puteri kerajaan asing kebanyakannya sinonim dengan pada awal penubuhan Empayar Uthmaniyah.

Perkahwinan diraja pula biasanya diatur melalui rundingan diplomatik, elemen-elemen cinta atau agama tidak banyak memberi perbezaan. Uthmaniyyah hanya memperluaskan dan memperkuatkan pengaruh kuasa mereka melalui apa yang disebut perkahwinan sekutu politik.

Raja Akbar Agung, maharaja Empayar Mughal di India telah menikahi wanita Hindu, Muslim, dan Kristian, dia bahkan membina rumah-rumah ibadat mengikut kesesuaian dan kepercayaan isteri masing-masing di kota yang baru dibinanya, Fatehpur Sikri.

Uthmaniyyah menggunakan perkahwinan sebegini sebagai alat politik dalam mengukuhkan pengaruh kekuasaan mereka melalui jalinan hubungan politik dengan kerajaan serantau.

Ikatan perkahwinan politik sebegitu bermula pada tahun-tahun terawal ketika Uthmaniyyah (sebelum menjadi Kesultanan) baru ditubuhkan sehingga pasca Zaman Pertengahan.

Sementara itu, berdasarkan hikayat-hikayat dari cerita rakyat Uthmaniyyah menyatakan bahawa pengasas Uthmaniyyah, Osman Bey mendapat anak lelaki yang mewarisi takhtanya kemudian, iaitu Orhan Bey, dikatakan Osman dikurniakan cahaya mata melalui perkahwinannya dengan anak perempuan mentornya sendiri iaitu Sheikh Edebali.

Dokumen ikatan amanah yang bertarikh pada 1324 menunjukkan bahawa ibu Orhan adalah Mal Hatun, anak perempuan kepada Omer Beg. Gelaran “Beg”  menunjukkan bahawa Omer adalah seorang bangsawan atau mungkin seorang gabenor, dan Osman telah menikahi Mal mungkin demi mengukuhkan hubungan sebagai kerajaan yang bersekutu dengan Omer Beg.

Perkahwinan politik dengan ahli keluarga bangsawan atau raja-raja Kristian Eropah bermula semasa pemerintahan Orhan Bey. Pada tahun 1346, Orhan mengahwini Theodora, puteri kepada John Kantakouzenos.

Perkahwinan itu mengesahkan hubungan sebagai sekutu yang dibentuk antara John dengan Uthmaniyyah demi usaha menentang pesaingnya, permaisuri-bupati Anna of Savoy.

KEDAULATAN DITENTUKAN MELALUI PERKAHWINAN

Ketika Uthmaniyyah sedang berkembang sebagai sebuah kerajaan yang semakin kuat, perkahwinan dengan puteri diraja asing menjadi satu kaedah untuk mengesahkan pengiktirafan kerajaan asing terhadap kedaulatan kuasa Uthmaniyyah.

Ini penting, kerana para pengasas terawal Empayar Uthmaniyyah sendiri, kebanyakannya terdiri dari orang-orang bawahan dan para pembesar baik di Eropah maupun di Anatolia. Pada waktu itu, tiada sebarang jaminan sah bahawa kedudukan mereka tidak diancam oleh kuasa-kuasa besar yang lain.

Perkara ini berlaku terutamanya pada akhir abad ke-14 dan awal abad ke-15. Untuk mengesahkan pengiktirafan Bulgaria terhadap Uthmaniyyah pada tahun 1371, Murad I mengahwini adik perempuan Tsar Ivan Shishman, Thamar.

Dia juga menikahkan puteranya iaitu Bayezid, dengan anak perempuan seorang Bey dari Beylik Germiyanid, sehingga sebahagian besar tanah milik Beylik Germiyanid berada di bawah kawalan sepenuhnya pemerintah Uthmaniyyah.

Perkahwinan politik kemudiannya akan menjadi sebahagian daripada dasar Uthmaniyyah terhadap Serbia. Selepas Pertemp*ran Kosovo pada tahun 1389, Putera Serbia Moravia yang baru, Stefan Lazarevic, bersetuju untuk menjadi vassal kepada Sultan Bayezid I.

Sebahagian daripada terma perjanjian itu adalah adik perempuan Stefan, Olivera, akan mengahwini Bayezid.  Kemudian, Sultan Murad II akan menikahi puteri George Brankovic untuk mengesahkan penakl*kannya terhadap Serbia.

Stefan telah menunaikan janjinya dengan membantu Sultan Bayezid I menentang Empayar Mongol Timurid namun Uthmaniyyah kalah teruk dalam Per*ng Ankara yang menandakan bermulanya zaman Interregnum.

RISIKO MENGAHWINI AHLI KERABAT DINASTI

Uthmaniyyah hanya boleh menggunakan perkahwinan politik sebagai alat penakl*kan ketika berada dalam posisi berkuasa. Ketika mereka lemah, sekali lagi mereka terpaksa menjalin hubungan diplomatik dan bersekutu.

Semasa tempoh Interregnum (Per*ng Saudara Uthmaniyyah 1402–1413), di mana empayar itu jatuh ke dalam konflik per*ng saudara antara putera-putera Bayezid, para putera yang saling bersaing ini digelar sebagai Çelebi.

Para Çelebi masing-masing akan mengahwini puteri-puteri kerajaan asing bukanlah demi untuk mendapatkan pengiktirafan kedaulatan kerajaan asing terhadap empayar Uthmaniyyah, tetapi ia digunakan untuk menjalin hubungan sebagai sekutu supaya mereka boleh membantu dalam kempennya untuk menghapuskan adik beradik kandungnya sendiri.

Dinasti Osman mula menghentikan budaya berkahwin dengan puteri kerajaan asing pada pertengahan abad ke-15, ketika itu empayar sudah mula berpusat. Oleh kerana Sultan sudah tidak terlalu bergantung pada kerajaan-kerajaan naungannya, maka adalah sedikit keperluan untuk mengamalkan perkahwinan sesama dinasti.

Ikatan perkahwinan politik Uthmaniyyah yang terakhir adalah perkahwinan di antara putera-gabenor Bayezid (kemudian menjadi Sultan Bayezid II dengan puteri Dulkadirid, Ayshe Hatun.

Idea bahawa kebanyakan perkahwinan ini dilakukan dengan puteri Kristian sahaja tidak semuanya benar seperti yang kita jangka dan lihat. Uthmaniyyah juga pernah membentuk perkahwinan dinasti dengan mempertimbangkan kepentingan politik kontemporari.

Oleh kerana mereka berurusan dengan pentadbir dari beylik-beylik Anatolia, maka  perkahwinan sebegini adalah diantara lelaki Islam dan wanita Islam sahaja.

Namun, seiring dengan peredaran zaman, sultan-sultan Uthmaniyyah tidak akan membiarkan seseorang membina pengaruh sendiri dengan menjadi bapa mertua kepada Sultan, jadi mereka lebih rela tidak menikahi wanita-wanita dari anggota kerabat diraja sendiri tetapi mereka melahirkan pewaris takhta dengan menggauli hamba wanita yang menjadi gundik di harem.

HAMBA YANG MENJADI GUNDIK

Semua gundik-gundik Sultan datang dari golongan hamba wanita (jariyah) yang berasal dari tanah asing dan beragama Kristian. Seorang gundik tidak sama dengan seorang isteri, lebih-lebih lagi dalam budaya Islamik masyarakat Uthmaniyyah.

Menurut Undang-undang terakhir Dinasti yang diluluskan pada tahun 1920, “mereka (gundik dan wanita asing yang menikahi Sultan) tidak diterima sebagai anggota dinasti tetapi sebagai anggota kedaulatan-dinasti.”

Boleh dikatakan, para Sultan Uthmaniyyah hampir tidak pernah berkahwin dengan semua gundik yang digauli mereka;  malahan, apabila Sultan Suleyman bernikah dengan hamba wanita berdar*h Ruthenian yang bernama Hurrem, ia telah mengejutkan orang-orang Istanbul dan orang asing.

Ini bermakna, kita hanya boleh berbicara mengenai Sultan memilih isteri dari negara asing pada sebelum abad ke-16 sahaja. Dan kita perlu tahu bahawa peranan seorang isteri tidak akan sama seperti gundik kerana melahirkan zuriat dan memberikan pewaris takhta kepada Sultan tidak lagi menjadi tujuan utama untuk seorang isteri atau Sultanah. Namun ia tidak sebegitu rupa pada awal kebangkitan Uthmaniyyah.

Theodora melahirkan anak lelaki untuk Orhan iaitu Halil manakala Ayshe Hatun melahirkan anak lelaki yang menjadi calon Sultan, Selim I, kebanyakan perkahwinan ini bebas dari sebarang penyakit-penyakit keturunan.

Tujuan asal pemerintah Uthmaniyyah menikahi puteri asing adalah untuk mengukuhkan hubungan dengan sekutu atau mengesahkan kedaulatan mereka, bukan untuk melahirkan pewaris Sultan, semua itu hanya berubah selepas era Interregnum.

Bermula dari zaman Sultan Mehmet Fatih, setelah Penakl*kan Konstantinopel, kerajaan menjadi lebih kuat dan stabil, maka kuasa dan pengaruh mereka perlu dipastikan tidak dirampas oleh ahli kerabat diraja yang lain. Maka dengan itu, dinasti Uthmaniyyah mula ‘menikahi’ para hamba wanita.

Dalam tradisi klasik Uthmaniyyah, seorang Sultan tidak memilih isteri mereka sendiri, mereka mengahwini hamba wanita yang telah dipilih oleh ibu mereka (Valide Sultan) dan yang telah datang dan membesar di istana sejak dari kanak-kanak lagi.

Ia konsep yang sama seperti Sekolah Enderun di mana para negarawan dan pejuang Janissari terkemuka dibesarkan, institusi harem di istana berperanan membesarkan kaum wanita berpendidikan yang berasal dari golongan hamba untuk pelbagai tujuan.

Dan hanya satu saja tujuan yang sesuai, iaitu untuk melahirkan bakal pewaris takhta Sultan pada masa hadapan. Tidakkah ini namanya satu percaturan politik? Satu lagi fakta perlu diperhatikan dalam siri televisyen Turki yang mengisahkan mengenai hubungan Sultan Suleyman dan Hurrem Sultan itu, ia banyak kesalahan maklumat dan penyampaian sejarahnya tidak tepat berdasarkan fakta tertentu.

Kerana Hurrem Sultan sebenarnya telah tiba di istana ketika dia berusia lebih muda iaitu sekitar lapan tahun. Dan dia telah dipilih oleh ibu Suleyman, bukan dipilih oleh Suleyman sendiri atas dasar jatuh cinta. Dan dia dari awal lagi telah dibesarkan sebagai seorang muslim, dia ibarat seorang ‘askar Janissari’ tetapi versi wanita. Pada saat dia berkahwin, dia tidak lagi ada sebarang kaitan dengan asal usul Kristiannya.

Dan mereka tidak semestinya berasal dari agama Kristian sepanjang masa. Pada penghujung era Uthmaniyyah, mereka kebanyakannya adalah gadis-gadis Circassian Muslim, bukannya Kristian.

Salah satu contoh yang luar biasa adalah Osman II semasa masih muda. Dia tidak berkahwin dengan wanita yang tinggal di dalam istana tetapi dari luar istana. Dia mengahwini anak perempuan seorang mufti besar (Sheikh-ul Islam). Seorang gadis Turk beragama Islam untuk dekat dengan bangsanya dan untuk mematahkan pengaruh Istana (Harem) terhadap politik. Sekali lagi ia masih tetap salah satu jenis perkahwinan politik.

Kesimpulannya, Sultan tidak pernah mengahwini seorang hamba wanita yang menjadi gundik, hanya Sultan Suleyman yang berani memecahkan tradisi tersebut.

RUJUKAN:

Ilona Czamańska. (2013). Christian Wives Of The Turkish Sultans. Political Marriages In The Ottoman Empire 14th and 15th

Süleyman İnan. (2014). Political Marriage: The Sons-in-Law of the Ottoman Dynasty in the Late Ottoman State, Middle Eastern Studies.


7 Kebiasaan Orang Yang Berjaya

Stephen Richards Covey atau Stephen Covey merupakan seorang penulis, ahli perniagaan dan ahli akademik yang terkenal. Menurut bibliografi dalam bukunya “ The 3rd Alternative”, beliau dikatakan “One of the world’s foremost leaderships authorities, organizational experts and thought leaders”. Salah satu buku yang paling terkenal ialah “ The 7 Habits of Highly Effective People. Mengikut rekod, buku tersebut sudah dijual lebih daripada 20 milion buah. Buku tersebut juga dikatakan sebagai buku pengurusan paling berpengaruh menurut Time and Forbes magazines.

Kesukaran memperkembangkan keberkesanan diri dan menjaga hubungan sihat dengan orang sekelilingi. Ini merupakan masalah yang dihadapi oleh mereka yang berjaya menurut Stephen di dalam bukunya itu. Menurut beliau, seseorang itu lihat dunia bergantung sepenuhnya kepada persepsi kita sendiri.“ The way we see the problem is the problem” Stephen Covey. Oleh itu, bagi mengubah sesuatu, kita perlu mengubah diri sendiri dan untuk buat demikian, kita perlu ubah persepsi kita.

Dalam bukunya itu “The 7 Habits of Highly Effective People”, beliau telah menyenaraikan 7 kebiasaaan yang dilakukan oleh orang yang efektif. Sebelum kita berganjak kepada 7 habis tersebut, perlulah kita tahu bahawa Stephen menulis buku tersebut dengan membahagikannya kepada 3 paradigma. Iaitu;

Setiap paradigma tersebut menunjukkan sebuah proses di mana seseorang itu perlu hadapi dan meliputi ketujuh-tujuh habits tersebut.

7 kebiasaan tersebut ialah:

Seseorang yang proaktif tahu memilh bagaimana ia perlu bertindak dalam menghadapi sesuatu situasi. Perlu sentiasa yakin dan optimis kepada keyakinan diri. Dan paling penting, dia perlu jelas akan tanggungjawabnya. Menurut covey, kita perlu buat perkara yang kita tahu kita mampu lakukan.

Orang yang efektif sentiasa mempunyai matlamat yang jelas dalam segala tindakannya. Dia tahu maksud perbuatannya dan tahu apa yang dia ingini disebalik segala kejayaan yang dia hadapi. Dalam erti kata lain, kesedaran diri atau “self-awareness” itu yang memberi kekuatan untuk kita membentuk kehidupan kita sendiri, menurut Covey.

Pasti ramai yang tahu akan tip ini. Tetapi berapa ramai yang cuba amalkan? Kata covey, “The Challenge is not to manage time, but to manage ourselves”. Ramai di antara kita yang saya pasti mempunyai perancangan yang rapi atau jadual kerja, tetapi bagaimana disiplin kita dalam mengikut jadual tersebut. Dalam hal ini, covey amat menggalakkan kita melakukan pengurusan masa yang berkesan di samping memastikan disiplin yang jitu.

Menurut covey, orang yang berjaya akan membuat sesuatu keputusan yang boleh memberi kebaikan dan manfaat kepada semua pihak. Berfikir menang-menang penting dalam mengawal tingkah laku kita. Hal ini bagi memastikan kita tidak nampak terlalu terburu-buru atau “Desperate”. Namun, bagi mengamalkan kebiasaan ini, seseorang itu perlulah bersikap baik dan juga berani. Bak kata Covey, “To go win-win, you not only have to be nice, you have to be courageous”. Mereka yang sentiasa berfikir menang-menang akan mudah dipercayai dan disenangi oleh orang lain.

Ini merupakan strategi yang biasa dilakukan oleh kaunseling. Bagi kita menyelesaikan sesuatu masalah, kita mesti terlebih dahulu memahami masalah tersebut. Di dalam bukunya itu, covey amat menitik beratkan kemahiran komunikasi dalam aspek ini. Menurut beliau, kemahiran mendengar ialah aspek terpenting dalam cuba memahami sesuatu itu. Dalam hal ini, covey mengkhususkan kepada sikap empati. Seseorang itu perlulah mempunyai sikap empati iaitu mendengar bagi memahami dan meletakkan diri pada tempat orang lain. Apabila kita mempraktik kebiasaan ini, orang lain akan lebih terbuka dan mempercayai kita. Bak kata Covey, “You have to build the skills of empathic listening on a base of character that inspires openness and trust”.

Sinergi ialah kerjasama antara manusia atau organisasi untuk menghasilkan sesuatu tindakan atau penyelesaian yang lebih kreatif dan bagus berbanding berseorangan. Dalam hal ini, kita perlu memahami dan menghormati perbezaan yang terdapat pada orang lain. Kita perlu mengerti bahawa setiap manusia mempunyai pendapat dan perspektif yang tersendiri. Melalui itu, sebuah perhubungan dan kerjasama yang jitu dapat dibentuk.

Bagi orang yang efektif, keperluan untuk sentiasa bersedia memperkembang dan melakukan pembaharuan dalam diri sendiri amatlah penting. Covey menyenaraikan 4 dimensi untuk difokuskan dalam perkembangan diri iaitu Jasmani, Rohani, Mental dan Emosi.

Jasmani penting dalam meningkatkan keupayaan fizikal. Rohani pula penting dalam meningkatkan keyakinan diri. Mental penting dalam meningkatkan keupayaan intelektual. Dan akhirnya, emosi penting dalam meningkatkan keupayaan bersosial.

Rujukan:


1 Februari Juga Adalah Tarikh Penubuhan Persekutuan Tanah Melayu

Ramai antara kita tahu bahawa 1 Februari setiap tahun adalah cuti umum bagi meraikan penubuhan Wilayah Persekutuan pertama Kuala Lumpur iaitu pada 1 Februari 1974. Tetapi ketahuilah bahawa tarikh 1 Februari hari ini juga sebelumnya menandakan satu peristiwa sejarah yang lebih penting lagi dalam sejarah kita bernegara seperti hari ini dengan nama Malaysia.

Pada hari ini, 1 Februari 2018 sebenarnya turut membawa maksud 70 tahun penubuhan Persekutuan Tanah Melayu iaitu pada 1 Februari 1948.

Penubuhan Persekutuan Tanah Melayu memeterai beberapa ketetapan penting antaranya;

1. Pengenalan konsep Raja Berpelembagaan
2. Majlis Raja-Raja Melau bagi menggantikan menggantikan Majlis Melayu
3. Pemberian hak istimewa kepada orang Melayu yang dijamin perlembagaan
4. Memperketatkan Syarat Kerakyatan dan pengenalan konsep Jus Soli
5. Pembentukan sebuah persekutuandengan gabungan 11 buah negeri-negeri Melayu kecuali Singapura
6. Pesuruhjaya Tinggi British menjadi Ketua Persekutuan dibantu Majlis Mesyuarat Eksekutif dan Majlis Mesyuarat Perundangan Persekutuan.

Penubuhan Persekutuan Tanah Melayu sekaligus menggagalkan Malayan Union dan mengurangkan ancaman Komunis yang ketika itu sedang giat dan agresif mempengaruhi orang Melayu. Pentadbiran British sendiri bersetuju dengan pembentukan Persekutuan Tanah Melayu kerana tidak mahu orang Melayu bangkit menentang mereka secara kekerasan demi sebuah negara merdeka. Pengalaman British di banyak jajahan mereka telah memberi pengajaran berharga agar lebih berhati-hati dengan api nasionalisme rakyat tempatan.

Selain daripada itu, British tidak mahu Parti Komunis Malaya mempengaruhi orang Melayu, sesuatu yang amat ditakuti mereka. Sikap sederhana orang Melayu yang sentiasa bekerjasama dengan British juga ikap pemimpin Melayu ketika itu yang lebih menggemari pendekatan rundingan secara berunding dalam mencari penyelesaian masalah sedikit sebanyak menyedarkan British.

Hasilnya, British kemudian telah mengubah dasarnya dan melaksanakan dasar dekolonisasi (proses membebaskan negeri yang dijajah) seperti yang disyorkan oleh Pertubuhan Bangsa-bangsa Bersatu.

Rundingan ini berakhir dengan termeterainya Perjanjian Persekutuan Tanah Melayu pada 21 Januari 1948, menyaksikan pada 1 Februari 1948 Persekutuan Tanah Melayu dibentuk secara rasmi dalam satu majlis menandatangani perjanjian ini yang diadakan di King’s House (Carcosa Seri Negara) Kuala Lumpur.

Lebih penting lagi, penubuhan Persekutuan Tanah Melayu adalah jalan rintis ke arah membuka jalan untuk kemerdekaan Tanah Melayu sembilan tahun selepas itu.

Kuasa Raja-Raja Melayu diangkat semula selayaknya, dengan kedaulatan dan hak mereka diletakkan kembali atas singgahsana kerajaan dengan jaminan di dalam perlembagaan.

Jadi jika sebelum ini anda mengingati 1 Februari sebagai Hari Wilayah Persekutuan, ingatlah juga lama sebelum itu, pada 1 Februari 1948 Persekutuan Tanah Melayu ditubuhkan.

RUJUKAN:
1. Kumpulan Kertas Kerja Seminar 60 Tahun Penubuhan Persekutuan Tanah Melayu; Perjanjian Persekutuan 1948 dan Perlembagaan Persekutuan 1957: Satu Kajian Komparatif, Prof. Madya Joseph M. Fernando, 2008, Arkib Negara
2. Penubuhan Persekutuan Tanah Melayu 1 Februari 1948, Abdul Kadir Mohd Ayub, 2011


Kisah Hannibal Dan Tentera Bergajahnya Merentasi Banjaran Alps

Sepanjang lipatan sejarah, terdapat ramai ketua tent3ra hebat yang kepemimpinannya berjaya menulis skrip yang tersendiri dalam tamadun manusia. Antaranya termasuklah Hannibal Barca. Hannibal merupakan panglima Carthage yang berperanan mem3rangi Rom semasa P3rang Punic Kedua. Namanya disinonimkan dengan kegerunan pihak musuh, dan sehingga ke hari ini beliau dianggap sebagai salah seorang komander p3rang terhebat.

Hannibal dilahirkan di Carthage (kini Tunisia) pada tahun 247 Sebelum Masihi, sebagai anak kepada pemimpin Carthage yang bernama Hamilcar Barca. Hannibal mempunyai dua orang saudara lelaki, iaitu Hasdrubal dan Mago serta beberapa orang saudara perempuan. Ketika masih kanak-kanak, Hannibal pernah meminta ayahnya agar membawanya bersama ke dalam kempen ketent3raan merentas laut.

Hamilcar membawa Hannibal ke Sepanyol, dan di sana, Hannibal mengangkat sumpah agar sama sekali tidak berbaik-baik dengan Rom. Beberapa tahun kemudian, Hamilcar terkorban dalam sebuah pert3mpuran. Lantas, salah seorang ipar Hannibal diangkat sebagai ketua dan Hannibal sendiri bertugas sebagai seorang pegawai.

Kemudian, ipar Hannibal ini dibvnuh dan Hannibal dilantik menjadi ketua komander menerusi kesepakatan tent3ra dan lantikan pihak pentadbiran Carthage. Perlantikan ini berlaku ketika Hannibal berusia sekitar 26 tahun dan sudah berkahwin dengan seorang puteri Iberia yang bernama Imilce.

Salah satu pencapaian Hannibal yang paling gemilang adalah kejayaannya merentasi Banjaran Alps ketika dalam perjalanan menuju ke Itali demi bergabung dengan sekutu-sekutu anti-Rom di rantau berkenaan. Walaupun ilmuwan berdebat tentang laluan tepat yang dilalui oleh Hannibal ketika merentasi Alpas, masing-masing senada dalam menyatakan bahawa perjalanan tersebut sangat mencabar.

Pada musim bunga tahun 218SM, Hannibal membawa lebih 100 000 orang tent3ra dan kira-kira 40 ekor gajah bagi merentasi Banjaran Alps. Beliau menyedari bahawa perjalanan tersebut sukar, justeru beliau terlebih dahulu menghantar beberapa orang peninjau untuk melihat kawasan sekeliling dan memberikan laporan.

Pasukan ini terpaksa mengharungi cuaca yang mencengkam di Alps, di samping s3rangan-s3rangan gerila yang dilakukan oleh suku-suku asli di sana. Mereka menggolekkan batu-batu berat demi menghalang perjalanan pasukan Hannibal. Lantaran itu, Hannibal terpaksa mencari jalan lain bagi melalui kawasan yang dikawal oleh Allobroges, suatu suku Galia (Gallic). Beliau menghantar beberapa orang perisik, yang mendapati Allobroges hanya berkawal pada waktu siang dan meninggalkan kedudukan masing-masing pada waktu malam.

Lantas, Hannibal pun mengatur rancangan untuk memperdaya Allobroges bahawa kononnya pasukan tent3ranya tidak akan melakukan s3rangan pada waktu malam. Untuk tujuan itu, tent3ra-tent3ra Hannibal mendirikan kem dan menyalakan banyak unggun api, seolah-olah mereka mahu bermalam terus di situ. Sebaik sahaja Allobroges meninggalkan kedudukan mereka di penghujung malam, pasukan tent3ra Hannibal pun melakukan gempuran dan menumpaskan segala tentangan yang diberikan.

Ketika pasukannya hampir selesai mendaki Banjaran Alps, Hannibal meletakkan tent3ra-tent3ranya di suatu kawasan, kira-kira 100 kaki di atas pasukan tent3ra yang sedang melakukan kemaraan, dengan harapan dapat meny3rang mana-mana suku tempatan yang menghampiri. Namun apabila s3rangan benar-benar terjadi, Hannibal kehilangan ramai tent3ranya yang terjatuh dari cenuram. Pun begitu, mereka berjaya juga menyelesaikan pendakian tersebut.

Sepanjang lebih lima bulan perjalanan, ribuan tent3ra dan haiwan terkorban baik di tangan suku-suku tempatan yang meny3rang, mahupun cuaca yang mencengkam ataupun cenuram. Mereka berehat di sebuah lembah selama dua hari, sebelum melanjutkan perjalanan menuruni gunung. Moral tent3ra Hannibal berada di tahap yang rendah ketika itu, lantaran masing-masing menyedari cabaran yang terbentang di hadapan.

Semasa menuruni gunung dan tiba di suatu laluan, pasukannya dihalangi oleh tanah runtuh. Hannibal mengarahkan agar mereka membuat lencongan, namun mendapati laluan yang diambil itu mustahil untuk dilalui. Justeru, mereka pun berpatah balik ke laluan yang dihalangi tanah runtuh itu. Hannibal kemudian mengarahkan agar tent3ranya saling berganding bahu demi membersihkan laluan tersebut.

Setelah sehari berusaha, haiwan-haiwan yang dibawa berjaya melepasi laluan tersebut dan Hannibal mengarahkan agar tent3ranya membawa haiwan-haiwan tersebut turun ke sebuah padang ragut. Namun, gajah-gajah p3rang yang dibawa hanya dapat melepasi laluan itu setelah lebih tiga hari tent3ra-tent3ra Hannibal membersihkan laluan tersebut.

Sebaik tiba di Itali, pasukan tent3ra Hannibal segera bergabung dengan pakatan anti-Rom yang berada di bahagian utara Itali bagi memulakan s3rangan ke atas wilayah Rom. Walaupun beliau berjaya menggempur dan mengalahkan wilayah-wilayah kecil di Itali selama beberapa tahun dan meraih banyak kemenangan, Hannibal pada akhirnya ditewaskan oleh taktik p3rang atrisi dan gerila yang dilakukan oleh Quintus Fabius Maximus.

Maximus menyedari bahawa beliau boleh menewaskan Hannibal dengan melakukan s3rangan-s3rangan berskala kecil yang secara bertahap tetapi pasti menyusutkan bilangan tent3ra Hannibal sekaligus memaksanya berundur.

Peristiwa Hannibal merentasi Banjaran Alps pada hari ini dikenang sebagai salah satu pencapaian yang paling diraikan dalam sejarah pep3rangan. Ia juga dianggap sebagai salah satu pencapaian terhebat Hannibal. Walaupun ramai tent3ra dan haiwan terkorban, perjalanan tersebut membuktikan kepemimpinan Hannibal yang cemerlang dan tekadnya demi mengalahkan Rom.

Peristiwa merentasi Banjaran Alps ini adalah salah satu contoh kegemilangan Hannibal, yang sehingga kini dikenang sebagai antara komander p3rang terulung sepanjang zaman.

TERJEMAHAN:

M R Reese. (23 Oktober 2014). Hannibal of Carthage: Military Commander and Greatest Enemy of Rome. Ancient Origins.
https://www.ancient-origins.net/ancient-places-europe/hannibal-carthage-military-commander-and-greatest-enemy-rome-002245


Double Burden Malnutrition: Impak Bebanan Berganda

Satu resolusi yang dinamakan sebagai United
Nations Decade of Action on Nutrition yang bermula dari tahun 2016 hingga
2025 telah dilancarkan sewaktu Perhimpunan Agung Pertubuhan Bangsa-Bangsa
Bersatu pada 1 April 2016. Resolusi ini mempunyai beberapa agenda dan objektif
utama dalam melaksanakan pelbagai tindakan proaktif bagi memerangi masalah
kebuluran serta menghapuskan segala jenis masalah nutrisi (malnutrition)
di seluruh dunia. Polisi ini secara asasnya telah menerangkan mengenai
kewujudan masalah double burden malnutrition serta impak yang berlaku
akibat daripadanya.

Apa itu double burden malnutrition? Masalah
ini secara umumnya boleh dihuraikan sebagai kehadiran masalah kekurangan zat
makanan (undernutrition) yang wujud bersama-sama dengan masalah obesiti
dan berlebihan berat badan (overweight) dalam sesuatu populasi masyarakat
sesebuah negara yang merentasi pelbagai taraf sosioekonomi. Dalam hal ini, ia
bermaksud, kedua-dua keadaan malnutrisi ini iaitu kekurangan nutrien atau
kekurangan zat makanan serta obesiti atau berlebihan berat badan yang wujud
serentak dalam sebuah populasi yang sama.

Pada masa kini, masalah double burden
malnutrition ini telah dianggap sebagai suatu cabaran dunia, di mana ia
sebenarnya boleh berlaku dalam tiga peringkat utama. Pertamanya, keadaan ini
boleh berlaku dalam individu, di mana individu tersebut boleh mengalami beberapa
keadaan malnutrisi sepanjang hidupnya, sebagai contoh, pada usia kanak-kanak,
individu ini menghadapi masalah kekurangan zat makanan, namun, setelah dewasa,
dia mengalami masalah berlebihan berat badan. Keadaan ini adalah tidak mustahil
kerana perubahan yang berlaku dalam keadaan sekeliling memungkinkan terjadinya
dua keadaan malnutrisi yang berbeza sepanjang fasa kehidupan.

Keduanya, masalah double burden
malnutrition juga boleh berlaku pada dalam sesebuah isi rumah (household).
Ini menerangkan keadaan di mana beberapa orang ahli dalam sesebuah isi rumah
yang sama, yang mengalami pelbagai masalah malnutrisi, contohnya obesiti dalam
kalangan ibu bapa, dan anak-anak yang mengalami keadaan kekurangan zat makanan.
Peringkat yang ketiga ialah masalah double burden manutrition yang berlaku
dalam sesebuah komuniti, daerah atau populasi yang sama dalam sesebuah negara. Situasi
yang berlaku pada peringkat komuniti dan populasi ini sebenarnya adalah lebih
serius kerana ia melibatkan jumlah individu yang ramai dan memerlukan kepada
suatu tindakan yang lebih menyeluruh.

Penyebab kepada keadaan double burden
malnutrition

Persoalannya, apakah penyebab dan faktor yang
membawa kepada masalah double burden malnutrition ini? Para penyelidik
dalam bidang pemakanan telah sependapat bahawa masalah ini sebenarnya berkait
rapat dengan turutan perubahan epidemiologi, di mana ia terdiri daripada peralihan
pemakanan, peralihan epidemiologi dan peralihan demografi.

Peralihan pemakanan ini meliputi perubahan yang berlaku dalam corak
pemakanan, pengambilan makanan serta penggunaan tenaga daripada makanan yang berkaitan
dengan perkembangan ekonomi semasa, iaitu berkisar dalam konteks globalisasi
dan urbanisasi. Apa yang dimaksudkan di sini, ialah bagaimana berlakunya
peralihan dalam aspek pemakanan (yang merangkumi corak dan gaya pemakanan)
hasil daripada peningkatan atau penurunan dalam bidang ekonomi dalam sesebuah
populasi.

Peralihan dalam epidemiologi ini melibatkan perubahan yang berlaku dalam
aspek epidemiologi, iaitu perubahan penyakit-penyakit yang berlaku dalam
sesebuah populasi akibat daripada kemakmuran dan peningkatan yang dicapai dalam
aspek ekonomi. Dalam keadaan double burden malnutrition ini, perubahan
penyakit yang berlaku ialah daripada penyakit-penyakit berjangkit yang
berkaitan dengan kekurangan zat makanan kepada penyakit tidak berjangkit (non
communicable diseases) seperti diabetes dan penyakit jantung.

Dalam aspek peralihan demografi ini, ia melibatkan perubahan yang berlaku
dalam struktur sesebuah populasi serta tempoh jangka hayat populasi yang
semakin bertambah. Keadaan ini menerangkan situasi di mana perubahan yang
berlaku dalam aspek kadar kelahiran serta kadar kematian sewaktu lahir yang
melibatkan populasi yang lebih muda serta peningkatan kadar penyakit-penyakit
tidak berjangkit (diabetes, hipertensi, kanser) dalam kalangan populasi yang
lebih tua.

Sejak dua dekad yang lalu, ketiga-tiga faktor
penyebab secara perlahan-lahan telah  membentuk suatu faktor risiko yang membawa
kepada masalah double burden malnutrition di seluruh dunia. Perubahan
ekonomi global, perkembangan dalam industri makanan dan pertanian, peningkatan
populasi dunia serta perubahan iklim dan cuaca merupakan antara komponen yang
terbentuk hasil daripada ketiga-tiga faktor penyebab berkenaan. Secara asasnya,
double burden malnutrition ini sebenarnya suatu keadaan yang banyak
dipengaruhi oleh gaya pemakanan akibat daripada perubahan-perubahan seperti yang
dinyatakan di atas.

Dalam situasi ini, bagi negara-negara yang
berpendapatan rendah dan sederhana, tiga faktor ini sebenarnya berkembang
dengan lebih cepat dan kesannya telah menyebabkan berlakunya perubahan dalam
kuantiti serta kualiti diet yang diambil dalam kalangan individu dan populasi
di negara-negara tersebut. Keadaan ini menyebabkan berlakunya pertindihan dalam
kes-kes yang melibatkan kekurangan zat makanan serta masalah obesiti akibat
daripada perubahan diet yang diambil oleh populasi. Contoh dalam kes ini ialah
seseorang individu yang mengalami masalah kekurangan zat makanan pada waktu
kanak-kanaknya akibat kesempitan hidup (kesukaran untuk mendapatkan bekalan
makanan yang berkualiti dan mencukupi). Perubahan ekonomi dan taraf hidup yang
dialaminya apabila dewasa telah memberikan individu berkenaan akses yang
secukupnya kepada bekalan makanan dan terdedah kepada gaya pemakanan yang tidak
sihat yang seterusnya membawa kepada masalah lain seperti penyakit diabetes,
dan obesiti.

Keadaan inilah yang banyak terjadi di
kebanyakan negara di Afrika di mana kadar kewujudan double burden
malnutrition di negara-negara berkenaan berada pada tahap yang
membimbangkan. Keadaan jaminan makanan (food security) yang tidak stabil
di negara-negara tersebut menjadi punca utama yang memburukkan lagi situasi double
burden malnutrition. Dalam kebanyakan hospital di Afrika, sebagai contoh di
Gambia, ia adalah suatu pemandangan biasa dengan melihat satu wad yang dipenuhi
dengan kanak-kanak yang mengalami masalah kekurangan zat makanan, manakala di
wad yang lainnya terdapat ramai individu dewasa yang mempunyai masalah obesiti
serta menghadapi pelbagai komplikasi akibat diabetes dan hipertensi.

Double burden
malnutrition di Asia Tenggara

Meskipun kes-kes yang melibatkan keadaan double
burden malnutrition ini banyak ditemui di negara-negara Afrika yang
mempunyai pendapatan yang rendah, namun kini ia juga merupakan suatu masalah
yang agak runcing dalam kalangan negara-negara membangun di Asia Tenggara. Berdasarkan
kajian-kajian yang telah dijalankan di seluruh negara di Asia Tenggara, hasil
telah menunjukkan bahawa peningkatan dalam banyak kes obesiti dan berlebihan
berat badan dalam kalangan kanak-kanak terutamanya bagi kawasan bandar (urban)
di negara-negara berkenaan.

Namun begitu, WHO dan UNICEF juga turut
melaporkan bahawa sehingga tahun 2016, peratusan tertinggi bagi kanak-kanak
yang mengalami pertumbuhan terbantut (stunting) adalah di Asia Tenggara
berbanding negara-negara lain. Laporan juga menunjukkan bahawa prevalens
tertinggi bagi kes pertumbuhan kanak-kanak yang terbantut ini adalah di
Myanmar, Cambodia, Laos dan juga beberapa bahagian di Indonesia dan Filipina. Terbaru,
hasil kajian yang dijalankan oleh Rachmi, Li, & Baur (2018) telah menunjukkan bahawa prevalens bagi masalah double burden
malnutrition ini adalah di antara 5% bagi Myanmar, dan mencapai prevalens
tertinggi, iaitu sebanyak 29.8% bagi kes yang berlaku di Indonesia.

Dalam kalangan orang dewasa pula, prevalens
adalah lebih tinggi bagi kes berlebihan berat badan dan obesiti dalam
kebanyakan negara di Asia Tenggara. Ini menerangkan keadaan di mana kombinasi double
burden malnutrition yang paling banyak ditemui di Asia Tenggara ialah
kanak-kanak yang mengalami masalah kekurangan zat makanan dengan pertumbuhan
terbantut, manakala ibu bapa mereka mengalami masalah obesiti dan berlebihan
berat badan. Malah, kajian di Malaysia sendiri turut menunjukkan prevalens
sebanyak 12.5% adalah bagi kombinasi kes double burden malnutrition yang
melibatkan kanak-kanak yang kekurangan berat badan dengan ibu mereka yang
mengalami masalah obesiti dan berlebihan berat badan.

Penyelesaian bagi double burden
malnutrition

Persoalannya kini, apakah kaedah dan cara
terbaik dalam menangani masalah double burden malnutrition ini? Dalam
situasi kini, banyak polisi serta tindakan yang dilakukan sama ada di peringkat
antarabangsa mahupun di peringkat setiap negara adalah melibatkan kaedah bagi
mengatasi masalah kebuluran, kekurangan zat makanan serta pertumbuhan yang
terbantut terutamanya bagi golongan kanak-kanak. Pihak WHO sendiri pada tahun
2017 telah meletakkan garis panduan dan kerangka strategi yang dinamakan
sebagai double-duty actions yang khusus bagi menangani masalah double
burden malnutrition ini.

Double-duty actions ini merangkumi pelbagai program intervensi dan polisi yang mempunyai
potensi bagi mengurangkan risiko atau beban akibat kedua-dua keadaan, iaitu kekurangan
zat makanan (penyebab kepada pertumbuhan terbantut, kekurangan berat badan)
serta obesiti dan berlebihan berat badan (penyebab kepada diabetes, penyakit
kardiovaskular dan kanser). Perlaksanaan kepada double-duty actions ini
melibatkan negara-negara yang mempunyai risiko tinggi terhadap masalah double
burden malnutrition. Antara tindakan dan polisi yang termasuk di dalam
kerangka strategi bagi double-duty actions ini ialah:

Secara asasnya, bukan semua negara mempunyai
kemampuan dan akses bagi melaksanakan kesemua polisi dan tindakan seperti yang
dinyatakan di atas. Malah, ada sesetengah negara hanya mampu untuk mengemukakan
beberapa polisi yang bersesuaian dengan keadaan di negara mereka. Namun, apa
yang paling penting adalah bagaimana proses perlaksanaan yang dijalankan bagi
setiap polisi serta strategi berkenaan untuk menangani masalah double burden
malnutrition.

Ramai penyelidik dalam bidang pemakanan
menyatakan bahawa masalah double burden malnutrition ini merupakan suatu
isu yang kompleks dan memerlukan kepada suatu integrasi polisi yang bukan
sahaja melibatkan pemakanan sihat, malah turut melibatkan kawalan terhadap
perkembangan ekonomi, perubahan iklim serta proses urbanisasi. Ini adalah
kerana kesemuanya boleh mencetuskan pengaruh dalam sistem makanan yang
seterusnya membawa kepada perubahan dalam jaminan dan keselamatan makanan. Apa
yang pastinya, para penyelidik kini lebih memberi keutamaan untuk melihat
masalah ini secara bersama, yang mana masalah kekurangan zat makanan (undernutrition)
dan berlebihan berat badan (overnutrition) tidak harus dipandang sebagai
dua masalah yang berbeza.

Bagi langkah penyelesaian yang efektif,
semuanya harus bermula daripada peringkat awal kelahiran seseorang individu
lagi. Disebabkan itulah, tiga strategi pertama yang digariskan dalam double-duty
actions ialah dengan memberi fokus kepada aktiviti penyusuan susu ibu bagi
bayi, perlaksanaan pemakanan sihat di awal usia serta kesihatan ibu itu
sendiri. Kajian sendiri turut menunjukkan bahawa bayi yang tidak mendapat
pemakanan yang sebaiknya bermula dari tempoh kelahiran hingga seawal usia dua
tahun mempunyai risiko untuk menghadapi masalah berlebihan berat badan pada
peringkat umur yang lebih tua nanti.

Selain itu, fokus juga diberikan kepada penyelesaian
untuk akses bagi sumber makanan yang sihat dan berkhasiat. Dalam hal ini, ia
sebenarnya melibatkan banyak aspek seperti perubahan ekonomi serta keadaan
iklim bagi sesebuah kawasan. Penyelesaian kepada akses makanan sihat ini
memerlukan kepada tindakan proaktif serta kerjasama yang diberikan oleh pasaran
makanan bagi menawarkan produk dan bahan-bahan makanan yang lebih terjamin dari
segi khasiat, keselamatan serta kemampuan untuk dibeli oleh para pengguna.

Apa yang paling penting dalam mencari langkah
pencegahan dan penyelesaian bagi masalah double burden malnutrition ini
ialah bagi semua pihak memahami keadaan yang berlaku bermula dari peringkat isi
rumah (household) sehinggalah ke peringkat populasi yang lebih besar.
Pelan tindakan haruslah diintegrasikan agar bersesuaian dengan setiap peringkat
dan kerjasama antara semua pihak harus diambilkira bagi memastikan keberkesanan
setiap tindakan dan strategi yang bakal dilaksanakan.

Kesimpulan

Double burden malnutrition merupakan suatu masalah global yang melibatkan banyak peringkat. Dalam hal
ini, penyelesaian harus bermula dengan proses pengenalpastian kepada punca
masalah dan seterusnya kepada perancangan bagi polisi tindakan yang sewajarnya
bersesuaian dengan keadaan masalah yang berlaku bagi sesebuah populasi. Pendekatan
bijak yang melibatkan kerjasama semua pihak harus mampu untuk mengurangkan
risiko bagi masalah ini dan seterusnya secara perlahan-lahan menanganinya.

Rujukan

Delisle, H., &
Batal, M. (2016). The double burden of malnutrition associated with poverty. The
Lancet, 387(10037), 2504–2505.
https://doi.org/10.1016/S0140-6736(16)30795-4

Dietz, W. H. (2017).
Double-duty solutions for the double burden of malnutrition. The Lancet,
390(10113), 2607–2608. https://doi.org/10.1016/S0140-6736(17)32479-0

Haddad, L., Cameron,
L., & Barnett, I. (2014). The double burden of malnutrition in SE Asia and
the Pacific : priorities , policies and politics. Health Policy and Planning,
1–14. https://doi.org/10.1093/heapol/czu110

Prentice, A. . (2018).
The Double Burden of Malnutrition in Countries Passing through the Economic
Transition. Annals of Nutrition & Metabolism, 72(suppl 3),
47–54. https://doi.org/10.1159/000487383

Rachmi, C. N., Li, M.,
& Baur, L. A. (2018). The double burden of malnutrition in Association of
South East Asian Nations (ASEAN) countries: A comprehensive review of the
literature. Asia Pacific Journal of Clinical Nutrition, 27(4),
736–755. https://doi.org/10.6133/apjcn.062018.02


Internet: Dalam Satu Titik Peralihan

Saya ada sebuah kisah yang ingin diceritakan di sini. Ia sebuah kisah yang diceritakan kepada saya oleh rakan sekerja, sewaktu beliau berada di China, mengikuti rombongan tabligh ke sana. Aktiviti tersebut merupakan sesuatu  yang beliau sering lakukan (mengikut rombongan tabligh) sebagai salah satu cara bagi beliau untuk berbakti kepada agama.

Apa yang menarik perhatian saya adalah kisahnya
ketika beliau sedang menetap di sebuah masjid di China. Ketika itu seliparnya
rosak, dan beliau sangat terdesak memerlukan pengganti, jika tidak beliau sukar
hendak ke mana-mana. Masalahnya beliau tidak tahu dan tidak mahir tentang selok
belok di China, jadi membeli selipar yang baru sangatlah sukar untuk
dilakukannya seorang diri.

Jadi beliau meminta pertolongan orang setempat,
orang masjid yang selalu membantu rombongan tabligh di sana. Beliau inginkan
bantuan ke pasar ataupun bazar terdekat bagi mencari selipar ganti. Simpati
dengan nasib rakan sekerja saya itu, orang setempat itu bersetuju untuk
membantu.

Sangka rakan saya orang setempat ini akan membawanya ke pasar, menjadi peneman dan juga membantu dalam komunikasi.Tapi orang setempat itu tidak pula membawanya ke pasar, sebaliknya hanya membawa rakan sekerja saya ini menelusuri ruang maya.

Ya, dengan berbekalkan telefon bimbit sahaja,
selipar yang dipesan dihantar ke depan pintu masjid usai sahaja mereka
menunaikan solat asar. Rakan saya itu terkejut melihat kecekapan dan
kecanggihan sistem pembelian atas talian di China. Selipar pun boleh dibeli
menggunakan telefon pintar.

Jika rakan sekerja saya itu kagum pada kecanggihan
teknologi di China, saya pula nampak kisah ini sebagai satu petanda. Yang garis
pemisah di antara dunia maya dan dunia sebenar sudah semakin menghilang. Yang
internet kini merupakan sesuatu yang sangat penting dalam kehidupan seharian
manusia.

Cuba anda fikirkan, segala aktiviti seharian anda
kini sudahpun dibantu dan diperkemaskan lagi oleh internet. Kalau hendak
memesan makanan, tidak lagi perlu beratur dan menunggu makanan dimasak, hanya
perlu menggunakan applikasi pilihan (seperti Food Panda, ataupun GrabFood) dan
makanan tersebut akan dihantar ke pintu rumah.

Kalau hendak kemana-mana, tak perlu lagi pening
kepala, hanya buka sahaja applikasi Grab dan ada pemandu yang akan menghantar
anda ke mana sahaja destinasi yang anda inginkan. Kalau hendak menempah bilik
hotel, tak perlu gusar lagi, hanya perlu membuka Trivago untuk membandingkan
harga yang terbaik dari beratus laman sesawang yang ada (dah macam iklan pula
bunyinya).

Kalau hendak membayar bil, membayar hutang pinjaman,
tidak perlu lagi beratur panjang. Anda hanya perlu membuka dan menggunakan
aplikasi pilihan yang ada, lantas memudahkan urusan sehaian anda. Kesemua ini
membuktikan yang internet kini sudah sebati dalam kehidupan kita, sehinggakan
benda asas seperti makan, tempat tinggal, dan pengangkutan juga sudah boleh
bergantung harap pada internet.

Siapa sangka projek eksperimen ini yang pada mulanya
hanya digabungkan dengan 4 buah komputer, kini menghubungkan lebih dari 3.2
billion pengguna[1] di seluruh dunia. Setiap
saat[2],
ada lebih daripada 6,000 kicauan tweet berterbangan,
lebih daripada 40,000 pertanyaan di Google berlaku dan lebih daripada 2 juta
e-mel di hantar ke seluruh dunia.

Kesemua data ini menunjukkan betapa besarnya saiz
internet. Betapa besarnya pengaruh ia dalam kehidupan kita. Dan betapa susahnya
hidup kit ajika tiada internet.

Kini amatlah mustahil untuk menggambarkan hidup kita
tanpa internet. Yelah, setengah jam je Facebook mengalami masalah kita sudah
mula mengomel. Kalau pergi rumah kawan, takda WiFi, kita sudah mula mengata.

Kesemua ini memberikan kita satu gambaran bahawa
internet kini merupakan pelengkap kepada hidup kita. Tapi sebelum kita
menunjukkan kekaguman kita pada medium telekomunikasi unggul ini, perlulah kita
lihat segala masalah yang pernah ditimbulkannya.

Ingatkah lagi anda tentang Arab Spring yang berlaku pada tahun 2010? [3] Walaupun belum ada kepastian, tapi kebanyakan orang beranggapan yang ia bermula di platform media sosial yang popular, Facebook. Kisahnya bermula di Tunisia pada Disember 2010, apabila seorang penjual buah bernama Mohamed Bouazizi[4] membakar dirinya sendiri akibat gerainya dirampas oleh pihak berkuasa.

Jika peristiwa ini berlaku pada tahun 1998, ataupun mungkin tahun 2001, mungkin tiada apa-apa yang akan berlaku. Tapi peristiwa ini berlaku pada tahun 2010, tahun di mana internet ketika itu adalah media yang dimiliki oleh orang ramai.

Kisah penjual buah ini disebarkan sendiri oleh Ali Bouazizi, sepupu beliau melalui ruang maya terutama sekali melalui platform media sosial pada ketika itu, Facebook. Melalui Facebook kisah Mohamed Bouazizi tersebar meluas sehingga dikongsikan beribu-ribu orang.

Dan ia mencetuskan protes di seluruh Tunisia. Beribu-ribu video protes dan kekejaman polis dimuat naik dan ia sekaligus menyemarakkan lagi protes di negara itu sehingga mengakibatkan Presiden-nya, Ben Ali melarikan diri keluar negara.

Perkara yang sama juga turut berlaku di beberapa negara Timur Tengah lain, contohnya Mesir. Di mana apabila video kekejaman polis[5] di muat naik sehingga mencetuskan rusuhan dan kejatuhan Presiden Hosni Mubarak. Kesemua ini disebabkan oleh platform media sosial.

Internet juga kini menjadi sebagai satu alat dan senjata propaganda, sama ada dari kerajaan, pengganas, golongan ekstermis dan ramai lagi. Ini diperkuatkan lagi jika kita melihat dengan lebih teliti tragedi keganasan terhadap orang Islam yang berlaku di Christchurch. Di mana pengganas tersebut bukan sahaja mengumumkan rancangannya di ruang maya, malah turut menyiarkan secara lansung kekejaman yang dia lakukan kepada penonton di internet.[6]

Tapi kita juga perlulah berlaku adil, disebalik sisi buruknya internet juga mempunyai sisi baiknya yang tersendiri. Pada tahun 2016, seorang warga emas berumur 89 tahun yang menyara dirinya sendiri dengan menjual aiskrim meruntun hati seorang pengguna internet.

Pengguna internet tersebut yang kasihan melihat orang tua itu yang masih gigih menjual aiskrim selepas kematian anak tunggalnya memulakan satu kempen pembiayaan bagi membantu warga emas tersebut. Sangkanya dapat $ 3000 pun cukuplah, asalkan sedikit sebanyak dapat meringankan beban. Tapi terkejut beliau apabila mendapati yang beliau dapat mengumpul sehingga $300,000 (bersamaan lebih dari 1 juta ringgit) dan sekaligus memastikan warga emas itu dapat terus bersara dan berehat dalam kesenangan.[7]

Internet juga boleh diibaratkan sebagai satu platform kerjasama global. Di mana usaha-usaha kemanusiaan boleh dikoordinasikan pada skala yang tidak pernah kita lihat sebelum ini. Ingat lagi kah anda, apabila gereja Notre Dame di Paris terbakar, kempen pembiayaan yang dilancarkan di ruang maya berjaya mengumpul lebih dari $ 900 juta dalam masa beberapa hari sahaja[8].

Kalaulah peristiwa kebakaran Notre Dame berlaku 10 tahun dahulu, pasti anda tidak akan dapat melihat jumlah yang sama dapat dikumpulkan, kerana capaian maklumat yang terhad dan tidak menjangkaui sempadan.

Kesemua ini sudah tentulah menimbulkan perdebatan dan persoalan tentang kesan dan impak teknologi internet kepada kita semua. Dilema yang terhasil daripada membincangkan kesan baik dan buruk daripada internet. Dan akhirnya membawa internet ke satu titik peralihan.

Mengapa saya berkata begitu? Jika kita melihat pada isu yang terkini, kebanyakan pemilik platform internet yang popular seperti Facebook dan juga YouTube sudah mula bersuara inginkan tindakan dari kerajaan untuk mengawalselia platform milik mereka.[9][10]Sentimen ini juga disokong oleh beberapa pengkritik dan pengamal media.[11]

Ini berikutan usaha mereka sendiri yang gagal dalam mengawal kandungan yang dinaikkan dalam platform yang mereka sediakan justeru menjadikan platform itu penuh dengan kandungan yang negatif dan merbahaya buat tatapan umum.[12]

Facebook yang sudah beberapa kali menjadi mangsa keadaan apabila mereka dipersalahkan dalam pelbagai skandal seperti Cambridge Analytica dan juga Russia memburukkan nama platform itu yang kini sering dikatikan dengan penjualan data pengguna.[13] YouTube pula terpaksa berhempas pulas mengawal selia kandungan video yang dinaikkan di platform video itu, yang kadangkala menjadi tempat di mana video-video yang tidak sihat (keganasan, pedofilia, teori konspirasi) bersarang.[14]

Ramai pakar mula berpendapat yang kita bakal melihat masa depan di mana internet bakal dikawal selia dan dipantau secara ketat oleh kerajaan. Cuma bagaimana ia dikawal selia itu tanpa menggangu prinsip kebebasan bersuara masih lagi didebatkan dengan hebat dalam kalangan pemain industri dan pengamal undang-undang. [15] Tidak menghairankan apabila sesetengah negara seperti China sudahpun mengamalkan konsep tersebut.[16]

Walaupun kita ada sudah sedikit sebanyak gambaran tentang rupa bentuk internet yang dikawal selia, ia tidak memberikan kita jawapan yang jelas, sebaliknya lebih banyak persoalan dan juga kerisauan pula timbul. Pada awalnya tadi kita sudahpun bersetuju bahawa internet kini sudahpun menjadi sebati dengan kehidupan seharian kita.

Cuba anda fikirkan apakah impak dan kesan buruknya jika internet mula dikawal selia oleh kerajaan. Tidakkah itu bermakna yang segala aspek kehidupan kita nanti akan turut dikawal selia oleh kerajaan? Ia tak terlalu melampau untuk difikirkan, apabila China sekali lagi memberi kita petunjuk awal tentang bentuk kawal selia yang sudah ataupun akan mereka jalankan.

Lihatlah sendiri bagaimana China memasang CCTV dan
juga kamera atas talian bagi mengawal selia penduduknya (terutama golongan
minoriti) dan mengawal kadar jenayah.[17]
Disamping itu China juga tidak ketinggalan dalam menggunakan kapasiti internet
sehingga ke maksima apabila mereka menggunakan teknologi pengecaman wajah bagi
mengenalpasti penjenayah dalam kalangan rakyatnya sendiri.[18]
Persis seperti yang digambarkan dalam novel 1984 karya George Orwell, China
sudah menghampiri visi kerajaan totalitarian.

Ini sekaligus memberikan kita, satu gambaran yang
gelap tentang masa depan internet. Yang walaupun ia memudahkan aktiviti
seharian kita, meningkatkan kualiti kehidupan kita, ianya juga mempunyai sisi
gelap yang sukar untuk kita jangkakan. Kesimpulannya, soal mengawal selia
internet ini merupakan sesuatu yang kita hampiri dengan penuh teliti dan
berhati-hati.

Persoalan yang timbul di sini adalah bagaimana.
Bagaimana kita hendak selesaikan masalah kesan buruk yang datang daripada
internet, dan pada masa yang sama tidak mewujudkan keadaan sepertimana yang
kini dan akan berlaku di China? Bagaiman kita hendak mencari imbangan di antara
kawal selia dan hak kebebasan bersuara?

Saya rasa jawapannya ada dalam lipatan sejarah.
George Santayana, seorang penulis tersohor pernah berkata, “Mereka yang tidak
mempelari sejarah, sudah tentu akan mengulangi kesilapan yang lalu”. [19]
Dan saya kira untuk memahami dan mendalami masalah yang kita kini hadapi
perlulah kita singkap masa yang lalu, menelusuri lembaran sejarah.

Kerana apabila kita memahami masa yang lalu, ia akan
membantu kita dalam mencorakkan masa hadapan kita.

RUJUKAN:

Bardaro, A. (2019, April 15). The future of free speech: The panic button and     social media regulation. Retrieved from Medium: https://medium.com/adventures-in-consumer-technology/regulating-social-media-a-policy-proposal-a2a25627c210

Clairmont, N. (2013, July 31). “Those Who
    Do Not Learn History Are Doomed To Repeat It.”. Retrieved from Big
    Think: https://bigthink.com/the-proverbial-skeptic/those-who-do-not-learn-history-doomed-to-repeat-it-really

Cohen, N. (2019, 4 23). Like Guns, Social Media
    is A Weapon That Should be Regulated. Retrieved from Wired:
    https://www.wired.com/story/like-guns-social-media-is-weapon-should-be-regulated/

Connor, J. (2016, September 14). The Internet
    Donated Over $300K to This 89-Year-Old Ice Cream Vendor. Retrieved from
    First We Feast:
    https://firstwefeast.com/eat/2016/09/internet-donated-300k-to-ice-cream-vendor

Economy, E. C. (2018, Jun 28). The great
    firewall of China: Xi Jinping’s internet shutdown. Retrieved from The
    Guardian:
    https://www.theguardian.com/news/2018/jun/29/the-great-firewall-of-china-xi-jinpings-internet-shutdown

International Telecommunication Unions. (2015, May
    -). ICT Facts and Figures. Retrieved from International
    Telecommunication Unions:
    https://www.itu.int/en/ITU-D/Statistics/Documents/facts/ICTFactsFigures2015.pdf

J.Rosen, R. (2011, September 3). So, Was
    Facebook Responsible for the Arab Spring After All? Retrieved from The
    Atlantic:
    https://www.theatlantic.com/technology/archive/2011/09/so-was-facebook-responsible-for-the-arab-spring-after-all/244314/

Jenkins, A. (2018, April 6). We’re Keeping
    Track of All of Facebook’s Scandals So You Don’t Have To. Retrieved
    from Fortune:
    http://fortune.com/2018/04/06/facebook-scandals-mark-zuckerberg/

Jenni Marsh, T. M. (2019, March 16). How the
    Christchurch terrorist attack was made for social media. Retrieved from
    CNN: https://edition.cnn.com/2019/03/15/tech/christchurch-internet-radicalization-intl/index.html

Jiaquan, Z. (2018, August 4). Drones, facial
    recognition and a social credit system: 10 ways China watches its citizens.
    Retrieved from South China Morning Post:
    https://www.scmp.com/news/china/society/article/2157883/drones-facial-recognition-and-social-credit-system-10-ways-china

Kuo, L. (2019, Feb 18). Chinese surveillance
    company tracking 2.5m Xinjiang residents. Retrieved from The Guardian:
    https://www.theguardian.com/world/2019/feb/18/chinese-surveillance-company-tracking-25m-xinjiang-residents

Lageman, T. (2016, January 3). Mohamed
    Bouazizi: Was the Arab Spring worth dying for? Retrieved from
    Al-Jazeera:
    https://www.aljazeera.com/news/2015/12/mohamed-bouazizi-arab-spring-worth-dying-151228093743375.html

Luke Baker, P. D. (2019, April 18). As
    Notre-Dame money rolls in, some eyebrows raised over rush of funds.
    Retrieved from Reuters:
    https://www.reuters.com/article/us-france-notredame-donations/as-notre-dame-money-rolls-in-some-eyebrows-raised-over-rush-of-funds-idUSKCN1RT28Q

Pappas, S. (2016, March 18). How Big Is the
    Internet, Really? Retrieved from Live Science:
    https://www.livescience.com/54094-how-big-is-the-internet.html

Poletti, T. (2019, April 24). Opinion: Mark
    Zuckerberg is begging for governments to regulate Facebook. Retrieved
    from Market Watch:
    https://www.marketwatch.com/story/mark-zuckerberg-is-begging-for-governments-to-regulate-facebook-2019-04-24

Shedden, D. (2014, Oktober 29). Today in Media
    History: The Internet began with a crash on October 29, 1969. Retrieved
    from Poynter.org:
    https://www.poynter.org/reporting-editing/2014/today-in-media-history-the-internet-began-with-a-crash-on-october-29-1969/

Standage, T. (2013). Writing on the Wall:
    Social Media, The First 2000 Years. Great Britain: Bloomsbury
    Publishing Plc.

Wakabayashi, D. (2019, April 17). The Most     Measured Person in Tech Is Running the Most Chaotic Place on the Internet.     Retrieved from The New York Times:     https://www.nytimes.com/2019/04/17/business/youtube-ceo-susan-wojcicki.html?rref=collection%2Ftimestopic%2FYouTube&action=click&contentCollection=business&region=stream&module=stream_unit&version=latest&contentPlacement=7&pgtype=collection

NOTA KAKI:

[1] (International Telecommunication Unions, 2015)

[2] (Pappas, 2016)

[3] (J.Rosen, 2011)

[4] (Lageman, 2016)

[5] (J.Rosen, 2011)

[6] (Jenni Marsh, 2019)

[7] (Connor, 2016)

[8] (Luke Baker, 2019)

[9] (Poletti, 2019)

[10] (Wakabayashi, 2019)

[11] (Cohen, 2019)

[12] (Wakabayashi, 2019)

[13] (Jenkins, 2018)

[14] (Wakabayashi, 2019)

[15] (Bardaro, 2019)

[16] (Economy, 2018)

[17] (Kuo, 2019)

[18] (Jiaquan, 2018)

[19] (Clairmont, 2013)


Benarkah Dakwaan Madu Mampu Sembuhkan Covid-19?

Apabila COVID-19 melanda Brazil, banyak petua mengarut tersebar melalui WhatsApp. Katanya daun pokok kapas boleh dicampur dengan wormseed (dysphania anthelmintica) dan madu boleh membvnvh COVID-19 dalam badan.

Campuran ini siap dijual lagi, perlu diminum setengah cawan sehari (Slattery, 2020). Hakikatnya COVID-19 merebak dengan laju, sampai Brazil mencecah tujuh juta kes.

Terdapat juga sangkaan yang kurma, madu dan minyak zaitun mempunyai zat pencegahan daripada COVID-19. Dari segi khasiat, memang makanan sunnah tidak boleh dipersoalkan.

100 gram kurma kaya dengan karbohidrat, protein dan serat, juga antioksidan flavonoid dan karotenoid yang boleh mencegah k4ns3r (Elliot, 2018).

Flavonoid juga ditemui dalam madu (Gunnars, 2018). Manakala minyak zaitun pula kaya dengan Vitamin E dan K (Leech, 2018).

Namun pengguna harus faham yang bukan semua makanan sunnah dalam pasaran dijual secara asli dan tulen. Khasiat dalam makanan berproses mungkin sudah terjejas dan berkurangan (Raman, 2018).

Walau bagaimanapun, asli atau proses, belum ada bukti disokong bahawa kurma, madu dan minyak zaitun boleh mencegah COVID-19.

Kalau fikir secara logik, ketiga-tiga makanan ini memang ruji di Timur Tengah. Sehingga Julai, COVID-19 telah membvnvh 20,000 orang di rantau ini dengan 907,736 j4ngk1tan (AFP, 2020).

Hari ini Iran sahaja mempunyai 1.13 juta kes dengan angka kem4t1an mencecah 53,000 orang. Maka memang peliklah jika negara pengeluar kurma dan minyak zaitun asli ditenggelami kes COVID-19.

China, Turki dan Argentina ialah tiga negara pengeluar terbesar madu, pun tenggelam angkara COVID-19.

Madu walau bagaimanapun bukanlah suatu makanan yang tidak berguna. Memandangkan COVID-19 ialah suatu krisis kesihatan yang baru, penyelidikan saintifik masih belum cukup untuk menokhtahkan kesimpulan mudah. Hospital Awam Massachussets berpakat dengan Universiti Perubatan Harvard untuk menjalankan sebuah penyelidikan (yang masih belum ada semakan saintifik).

Dr Sohaib Ashraf membuat dua kumpulan pes4k1t yang menjalankan rawatan. Perbezaannya, salah satu mengamalkan campuran madu dalam air 250 ml dan kapsul habbatus sauda mengikut kemampuan pes4k1t.

Manakala kumpulan kedua pula diberi placebo. Dalam kalangan 313 pes4k1t ini, 210 mengalami kes biasa dan 103 pula agak serius. Kedua-dua kumpulan ini menjalani rawatan perubatan seperti biasa.

Tetapi kumpulan yang menerima madu dan habbatus sauda didapati lebih cepat sembuh untuk dibandingkan dengan placebo (Lim, 2020).

Kemampuan makanan sunnah sememangnya tidak boleh diperlekehkan. Amatlah wajar jika makanan sunnah diambil untuk bermanfaat sahaja. Dan setakat ini belum terbukti ia mampu mencegah COVID-19.

Namun tidak boleh sama sekali jika makanan sunnah diambil dengan prasangka badan pun kebal COVID-19… dan boleh keluar rumah tanpa pelitup muka dan tidak lagi mengamalkan penjarakan sosial.

Lebih mengeruhkan keadaan jika perubatan moden diboikot terus, hanya mengambil makanan sunnah secara mentah-mentah.

COVID-19 bukan sesuatu untuk dieksperimenkan secara semberono. Kerana ia boleh terj4ngk1t sehingga membvnvh satu keluarga. Pada bulan Mac 2020, seorang nenek berusia 73 men1ngg4l dunia tanpa mengetahui pun dua orang anaknya sudah menjadi m4ngs4 COVID-19.

Dalam zaman apabila keluarga terb3l4h angkara peny4k1t, sains harus diutamakan dengan sunnah menjadi sokongan.

Banyak sangat sunnah Nabi Muhammad SAW boleh diambil untuk menewaskan COVID-19. Bukan setakat makanan semata-mata. Tingkah-laku dan kegiatan harian harus mencerminkan perwatakan baginda, yang boleh mencegah diri daripada j4ngk1tan COVID-19.

RUJUKAN:

AFP. (2020, Julai 13). Middle East Covid-19 (ditapiskan) toll exceeds 20,000. The New Straits Times.

Elliot, B. (2018, Mac 21). 8 Proven Health Benefis of Dates. Healthline.

Gunnars, K. (2018, September 5). 10 Surprising Health Benefits of Honey. Heathline.

Leech, J. (2018, September 14). 11 proven benefits of olive oil. Healthline.

Lim, G.Y. (2020, November 25). Covid-19 RCT: Honey and black cumin seed help speed up recovery in Covid-19 (ditapiskan). Nutra Ingredients.

Raman, R. (2018, Januari 20). All about raw honey: how it is different than regular honey? Healthline.

Slattery, G. (2020, Jun 18). Aspirin in honey: dubious COVID-19 ‘cures’ spread in Brazil. Reuters.


Valkyrie: Bidadari-Bidadari Yang Menanti Pahlawan Viking-Norse

Sebut saja Valkyrie, ramai membayangkan plot 21 Julai 1944 untuk membvnvh 4d0lf H1tl3r oleh Kolonel Claus von Stauffenberg. Plot ini kemudiannya diadaptasi ke layar perak menerusi filem Valkyrie (2008) dengan Tom Cruise memegang peranan sebagai Stauffenberg. Hakikatnya, terdapat satu lagi Valkyrie yang jarang disentuh iaitu Valkyrie versi mitologi Norse.

Dari segi bahasa, Valkyrie bermaksud pemilih orang yang telah dibvnvh. Kalau mengikut cerita-cerita tradisi awal Norse, mereka merupakan makhluk halus yang terbang dalam setiap medan pert3mpvran yang disertai oleh orang Norse/Viking dan mencari mana-mana pahlawan/t3nt3ra yang gugur. Ini sekaligus menentukan nasib mereka untuk Odin.

Bersesuaian dengan maksud namanya iaitu pemilih orang yang telah dibvnvh, pahlawan/t3nt3ra yang dipilih akan dibawa oleh Valkyrie merentasi Bifrost (jambatan pelangi) dan menuju ke Valhalla. Valhalla ialah syurga bagi t3nt3ra/pahlawan Norse yang terbvnvh di medan pert3mpvran dan merupakan tempat mereka bersedia membantu Odin menghadapi Ragnarok.

Menariknya, cara mereka menarik ‘mangsa’ mereka sungguh licik termasuk menggunakan sihir terhadap sasaran mereka. Ini bermakna mana-mana pahlawan/t3nt3ra yang memikat hati mereka, maka Valkyrie akan melakukan apa saja bagi memastikan mereka menjadi Einherjar (t3nt3ra Odin untuk Ragnarok) dan m4t1 di medan pep3r4ngan.

Contoh perangai mereka dapat dilihat dalam sajak Darraðarljóð yang dicatat dalam Njal’s Saga. Dalam sajak tersebut, 12 Valkyrie dilihat berada di medan pert3mpvran sebelum Pert3mpvran Clontarf tercetus. Mereka menggunakan mesin tenunan dan menenun nasib tragis sesiapa saja yang dipilih mereka (perihal mereka hampir sama dengan Norn yang bertanggungjawab menenun takdir manusia dan dewa-dewi Norse).

Benang tenunan Valkyrie ialah usus-usus, kepala-kepala manusia yang dip4ncvng sebagai pemberat dengan p3d4ng dan anak p4n4h sebagai pemvkvl mereka. The Saga of the Volsungs menggambarkan memegang Valkyrie seperti merenung api. Kisah sama turut didapati banyak kisah lama membabitkan orang Germania dan Celt.

Dalam cerita tradisi Norse seterusnya, elemen ng3r1 yang membelenggu Valkyrie dibuang dan digantikan dengan elemen-elemen berbaur romantis. Dalam cerita sebegini, Valkyrie ialah isteri kepada setiap t3nt3ra Einherjar dan melayan mereka dengan jamuan makanan semasa di Valhalla. Mungkin ramai menganggap mereka ini sebagai pelayan tetapi dalam tradisi Norse, ratu/permaisuri melayan orang kehormat sebagai tanda penghormatan mereka.

Bila mereka di medan p3r4ng pula, Valkyrie akan bertukar menjadi puteri angsa. Tanpa jubah mereka, mereka boleh terperangkap di dunia nyata tanpa berpeluang kembali ke alam ghaib.

Terdapat beberapa versi puteri angsa yang ada kaitan dengan Valkyrie. Dalam kisah pertama, seorang lelaki menjumpai seorang Valkyrie yang sedang enak bersiram dalam bentuk puteri angsanya. Selepas mengambil jubah wanita tersebut, dia mengahwininya dan rumahtangga mereka bahagia selama bertahun-tahun.

Selepas bertahun-tahun, si Valkyrie menemui semula kain yang diambil suaminya lalu dia kembali semula ke alam ghaib. Sang lelaki yang merasa sedih dengan pemergian cinta pertamanya itu buntu bagaimana hendak mendapatkan semula wanita yang dicintainya itu. Lalu dalam perjalanannya, si lelaki berjumpa dengan seorang tua yang merupakan raja dunia haiwan.

Sang raja memberitahunya bagaimana hendak menyeberang ke alam sebelah sana dan bagaimana memenangi semula isterinya itu. Sebaik tiba, dia berjaya menemui sang Valkyrie yang menakluk hatinya itu. Tetapi si isteri memberitahu untuk memenanginya semula, dia harus menyelesaikan satu daripada tiga tugasan sukar.

Ujian-ujian ini selalunya diberi sama ada oleh si isteri, kakak-kakaknya atau mana-mana saudara mara Valkyrie. Selepas si lelaki berjaya menyelesaikan semua ujian yang dilemparkan terhadapnya, si isteri kembali bersamanya dan hidup bahagia pada akhirnya.

Dalam versi kedua, kisahnya hampir serupa dengan versi kisah pertama. Bezanya ialah kebahagiaan mereka dirobek apabila si isteri dibvnvh oleh seorang wanita yang gila bayang terhadap suaminya itu. Semasa di alam barzakh, dia berupaya mengenali siapa yang bertanggungjawab membvnvhnya. Sebelum si suami dan pembvnvhnya disatukan, Valkyrie kembali dan membvnvh pesaingnya itu.

Jika bukan sebagai wanita yang mencintai Einherjar, kadang-kadang Valkyrie muncul sebagai mentor kepada t3nt3ra yang ditakdirkan kembali ke negeri cacing. Selain bertanggungjawab melatih mereka dengan seni pep3r4ngan dan etika pertarungan, kadang-kadang Valkyrie muncul sebagai pelindung mereka atau sebagai pemberi amaran secara langsung atau dalam alam mimpi.

Misalnya, seorang lelaki bermimpi melihat si Valkyrie menukar organ dalamannya dengan jerami bagi membolehkan dia kelihatan kebal di medan pert3mpvran. Melalui alam mimpi juga, mereka bukan sekadar meramalkan kem4t1an seseorang tetapi juga pengakhiran sesebuah pert3mpvran. Contohnya, cahaya Aurora yang dilihat pada waktu malam merupakan refleksi p3d4ng mereka pada perisai.

Dalam sesetengah kes, ada Valkyrie yang jatuh hati dengan t3nt3ra/pahlawan yang dilatih mereka seperti yang dinyatakan dalam mitologi Norse. Mereka mengajarkan cara pertarungan yang diamalkan Odin, memberi nasihat dan menginspirasikan mereka semasa di medan p3r4ng. Apabila tiba masanya, Valkyrie ini akan menunggu kekasih mereka dan membawa mereka ke Valhalla.

Dan siapa sangka kisah Valkyrie ini ada kaitan dengan cerita dongeng Sleeping Beauty menerusi Saga Volsung. Dalam saga tersebut dan kebanyakan adaptasi, Brynhildr sebenarnya seorang Valkyrie tetapi dihukum tidur sepanjang hayat oleh Odin sebagai kerana enggan mematuhi perintahnya. Satu-satunya cara menyelamatkan Brynhildr ialah menciumnya selepas melepasi dinding api yang mengelilinginya.

Seorang pahlawan bernama Sigurd berjaya menyeberangi halangan tersebut dan menciumnya. Dari situ, kedua-duanya jatuh cinta pandang pertama dan sudah mula membuat persiapan perkahwinan mereka. Tetapi kerana didorong oleh keinginannya yang suka mengembara, Sigurd meneruskan pengembaraannya ke dunia luar sementara Brynhildr setia menunggu kepulangannya.

Tetapi dalam perjalanan, pahlawan itu termakan ubat pengasih yang menyaksikan Sigurd jatuh cinta dengan seorang wanita bernama Gudrun dan menolak cinta tunangnya itu. Ini sebenarnya plot yang diatur oleh Gudrun dan abangnya, Gunnar yang gila bayang terhadap Brynhildr. Sigurd turut dipujuk menyamar sebagai Gunnar dan mengejar cinta tunangnya itu.

Sebaik mengetahui apa yang berlaku dan lelaki yang dikahwininya bukan Sigurd, Brynhildr mengaturkan agar bekas tunangnya itu dibvnvh. Tetapi selepas mengetahui berita kem4t1an bekas kekasihnya itu, dia terus patah hati dan mengambil keputusan untuk dib4k4r bersama m4y4t bekas kekasihnya itu.

Dengan sedikit pengubahsuaian, inilah permulaan kisah Sleeping Beauty yang kita ketahui hari ini. Ia sudah banyak diadaptasi ke layar perak dan kaca televisyen termasuk filem Sleeping Beauty (1959), filem Maleficent (2014) dan Once Upon A Time (siri televisyen terbitan ABC).

RUJUKAN:

McCoy, D. VALKYRIES. Norse Mythology for Smart People.

Parkes, V. (2020). The Bold and Beautiful Valkyries and Their Mortal Lovers. Ancient-Origins.